text:
Kralendijk – Tin 16 kaso aktivo di Covid-19 na Boneiru awe 03 di ougùstùs 2021. Di e 272 resultadonan di tèst ku a drenta tres resultá di ta positivo. Di e tres personanan ku a tèst positivo, dos ta hende lokal. Tres persona a rekuperá di Covid-19.
Pa mas informashon tokante biahe, paisnan di riesgo i reglanan aktual: www.boneirukrisis.com.
Ta importante pa ora bo tin keho bai tèst. Importante ta pa keda warda den karentena. No sali pa bo no kontagiá otro persona. Keda kas pa no kontagiá otro persona pafó. Pa baha e sifra di kontagio ta importante pa mantené e reglanan di higiena. Tene 1,5 meter distansia i laba man ku awa i habon pa evitá kontagio ku e vírùs di corona.
Bo tin keintura, doló di garganta òf kualke otro síntoma relatá na Covid-19? Keda bo kas i yama 0800-0800. Mantené e instrukshonnan di higiena. Kome salú, drumi sufisiente i move regular pa hisa bo resistensia. Kuida bo mes i esnan rònt di bo.
Lesa tambe:
- Ta buskando persona pèrdí: Ertmann Valdink
- Aqualectra ta sigui ku su proyekto di meternan sabí
- Boneiru ta lansa kampaña internashonal nobo pa turismo
- Aeropuerto di Boneiru ta haña dak mas largu na parti di yegada
- Ya mas ku 1000 hende muhé a pasa skrinen pa kanser na pechu


c: text/html

text:
The content originally appeared on: Diario
Parlamentario Arthur Vallejo: * Como hende, pashent y pueblo!
ORANJESTAD (AAN) – Manera ta conoci, Parlamentario Arthur Vallejo a presenta un mocion pa no fusiona HOH cu ImSan, y esaki a keda aproba pa decision unanime di Parlamento.
Den su disertacion den conferencia di prensa Dialuna, el a haci enfasis cu ta di suma importancia pa mantene y cuida mercadonan husto y habri pa tur competidor, splicando cu tin alomenos tres razon fundamental pa compromete cu mercadonan husto y habri pa negoshinan chikito, como maneho anti monopolio.
El a menciona e tres prome motibonan aki:
Negoshinan chikito ta brinda hopi beneficio pa e mercado consumidor. Den algun sector ta brinda mas balor y miho resultadonan na e competidor, cu esun di mas grandi. Generalmente, nan ta logra resultadonan superior tambe, debi na nan tamaño y proporcion.
“Mi a tende Minister di Economia papia di ‘Economy Skills’ (economia di proporcion) durante e ultimo reunion cu nos tabata tin den Parlamento. Loke nos ta wak cu ta purba haci cu ImSan, ta un ehemplo di con Aruba tin hopi problema, y di con asina tanto negoshi chikito tin problema cu supervivencia na largo plazo”, e parlamentario a splica.
Un economia pobla cu varios negoshi independiente y chikito, ta produci distribucion ekitativo di entrada y oportunidad. “Oportunidadnan pa nos yiunan di tera profesional por traha, den caso di ImSan, por ehemplo, entre otro ta duna oportunidad di empleo y ta crea support na un clase medio creciente y expansivo” el a agrega. Vallejo ta sigui bisa cu negoshinan di proporcion mas chikito, ta compatible cu democracia y su opuesto, esta poder economico concentra (otro palabra pe ta centralizacion di cuido medico), ta mina y kibra e libertad y capacidad di autodeterminacion como hende, pashent y pueblo.
“Aki mi kier trece otro punto dilanti. Mientras mi ta investigando tur tipo di ley anti monopolio, y mi ta purba compronde di con nos ta bezig ta wak diferente movecion asina, den e sector di salud, pasobra e ta preocupante, mi a cay riba un ley anti-monopolio hopi basico, cu referencia na Merca, den e Estado di North Dakota. Pa duna un ehemplo, na Estado di North Dakota na 1963, e Estado a adopta un ley cu ta bisa cu pa un farmacia por opera eynan, esey so por pasa si un farmaceutico ta doño di e farmacia. E proposito di e ley, ta pa sigura cu farmacianan, den e caso aki ta wordo maneha pa personanan cu ta comprometi cu salud y cu nan prome prioridad ta brinda cuido di calidad na un comunidad”, e parlamentario a relata.
Parlamentario Vallejo a bin ripara cu pa e tipo di negoshinan di salud na Aruba, en todo caso, ta similar, pero den e Departamentonan di Gobierno como institucion, esakinan a wordo manipula y cambia, na unda un director di Salubridad Publico, por ehemplo, no mester ta medico. Antes, tabata asina. Y un director medico di hospital no mester ta medico. Y akinan Parlamentario Vallejo a bin compronde exactamente kico ta pasando den sector salud cu locual e tin hopi preocupacion pe.

robotstxt: allowed

filter: keep


text:
1 day ago
Cu tur e comeback trends di e añanan 2000. E Corset tabata inevitabel. Comokiera cu bo bisti’e… cu jeans, carson of saya! E ta y ta sigui duna un look chic y un cintura bunita. Cabey Copper ta e color perfecto pa e lunanan aki. E aña ta emocionante ora ta trata di hairstyle y
Cu tur e comeback trends di e añanan 2000. E Corset tabata inevitabel. Comokiera cu bo bisti’e… cu jeans, carson of saya! E ta y ta sigui duna un look chic y un cintura bunita.
Cabey Copper ta e color perfecto pa e lunanan aki. E aña ta emocionante ora ta trata di hairstyle y color di cabey. Bo ta durf? Awel bay p’e!
No ta tur hende lo opta pa e huñanan largo cu e colornan briyante y p’esey nos a wak algo mas trankilo riba catwalk durante e ultimo desfilenan di moda. E mini ‘french nails’.
E fashionista, Swesdy Beeldsnijder, ta trece e ultimo trends pa tur e fiel siguidonan di InStyle den Focus Digital Magazine, cu ta accesibel via Apple iStore, Android Google Play Store y www.focus.aw (Menu Tab FOCUS DIGITAL)
5 days ago
‘Loba Herida’ ta conta un storia di pasion, deseo, locura y amor. Di un dama cu apesar di tur sla di bida, a dicidi di duna su mes un otro oportunidad pa kere den amor. Un persona cu a sa di disfrasa su mes manera un wolf y a logra conkista e dama aki, pero
‘Loba Herida’ ta conta un storia di pasion, deseo, locura y amor. Di un dama cu apesar di tur sla di bida, a dicidi di duna su mes un otro oportunidad pa kere den amor. Un persona cu a sa di disfrasa su mes manera un wolf y a logra conkista e dama aki, pero cu tambe a laga e curason ta yora, manera un ‘Loba Herida’. Karena a scoge e titulo ‘Loba Herida’, paso entre otro un wolf semper ta biaha den grupo, y ora el a haya sa cu e no tabata e unico persona den bida di e wolf aki, el a realisa cu e ta forma parti di e grupo. E cancion ta basa riba un storia real y Karena ta comparti esaki, paso e ta kere cu hopi dama lo sinti nan mes identifica cu ne.
‘Loba Herida’ ta un balada ranchera, y e areglo musical ta un combinacion di Jaime Leon A y Hubert Thiel. E areglo original a wordo haci na Mexico y ta composita door di Karena mes. Un danki special ta bay na tur e sponsernan cu a haci posibel e realisacion di e proyecto aki. LP Consulting, Aruba Factory Nails pa su huñanan, Mirrors Beauty Academy y Edgar Kock cu tabata Karena su estilsta for di comienso te final. Na My Fitness Gym cu semper a apoya Karena cu tur su proyectonan. Na Ocean Lounge y na un persona cu a prefera di keda anonimo, pero cu a kere den su persona.
Danki tambe na: Venus, Luna, Malibu y Tequila su 4 husky. Na Mariachi Perla di Aruba, Hubert Thiel pa su pasenshi y empuhe, Dani Cruz di Aerial Eyez cu ta e wowo tras di e camara, Marlon Dubero pa dirigi e videoclip, Guido Carlo, su famia y specialmente na su yiu homber Deon, cu a para 100% tras di dje.
6 days ago
Giovanny cu ta conoci pa su nomber di cariño, Gio, a crece sin e figura di un tata y semper el a haya falta di esey den su bida. Awe e tin e rol di ta mama y tata alabes di su yiu homber Amzi Liam. Ser tata ta e experiencia di mas bunita cu
Giovanny cu ta conoci pa su nomber di cariño, Gio, a crece sin e figura di un tata y semper el a haya falta di esey den su bida. Awe e tin e rol di ta mama y tata alabes di su yiu homber Amzi Liam. Ser tata ta e experiencia di mas bunita cu a pasa den su bida, y su yiu ta tur cos p’e. Gio ta dedica su tempo na Amzi despues cu e caba di traha y den fin di siman cu e ta liber.
Gio su reaccion dia cu el a haya sa cu e lo bira tata: “Mi wowonan a yena cu awa y a bira hopi emociona e momento ey. Mi ta corda cu mi core yama diferente instancia pa haya mas informacion con e procedura ta bay”. E ta bisa cu no ta facil pa tin e rol di tata y mama alabes, paso tur e responsabilidad ta cay riba dje so. Ademas hopi biaha e no tin tempo p’e mes.
Den edicion di Focus Digital Magazine di e luna aki, por lesa e entrevista cu Giovanny ‘Gio’ Geerman y su conseho na e tatanan, cu ta ausente den bida di nan yiunan. E revista ta accesibel via Apple iStore, Android Google Play Store y www.focus.aw (Menu Tab FOCUS DIGITAL)
9 days ago
E artista Arubiano Gustave Nouel ta apoya e intercambio cultural di pintamento di ‘street portraits’ logrando e mes hopi exito riba e plasanan renombra cu su arte. El a participa na 2010 den un competencia chikito di ‘street portraits’ titula ‘In the Picture’ na Place du Tertre, na Almere. Despues di algun siman el a
E artista Arubiano Gustave Nouel ta apoya e intercambio cultural di pintamento di ‘street portraits’ logrando e mes hopi exito riba e plasanan renombra cu su arte. El a participa na 2010 den un competencia chikito di ‘street portraits’ titula ‘In the Picture’ na Place du Tertre, na Almere. Despues di algun siman el a ricibi e grato sorpresa, cu e hurado a selecta su persona entre e cinco finalistanan. E sorpresa tabata mas grandi ainda ora cu su ‘street portrait’ a haya mas voto di e publico cu tur e otro cuater finalistanan hunto.
Tur e añanan cu Gustave Nouel a pinta potret riba e plasanan no tabata por nada, esaki tabata un bon experiencia, pero no esun miho. Su miho experiencia te ainda ta cu su cursonan exitoso basa riba su experiencia cu e tecnica universal, simpel y efectivo di ‘street portraits’. Como specialista e ta haya hopi invitacion pa comparti su experticio. GN ta contesta e pregunta con e ta proyecta realisacion di ‘street portraits’ pa e mercado turistico den nos region.
Den edicion di Focus Digital Magazine di e luna aki, por lesa mas tocante Gustave Nouel su opinion di entre otro di e desaroyo di arte na Aruba. E revista ta accesibel via Apple iStore, Android Google Play Store y www.focus.aw (Menu Tab FOCUS DIGITAL)
11 days ago
Un total impresionante di 33 medaya ta locual Anaël Misiedjan a logra te cu awo cu 13 aña di edad. El a cuminsa cu 5 aña cu turnen na De Raddraaiers y e siguiente aña ya el a wordo escogi pa ta den e seleccion. For di chikito el a sa di cumpli cu su
Un total impresionante di 33 medaya ta locual Anaël Misiedjan a logra te cu awo cu 13 aña di edad. El a cuminsa cu 5 aña cu turnen na De Raddraaiers y e siguiente aña ya el a wordo escogi pa ta den e seleccion. For di chikito el a sa di cumpli cu su training cu hopi disciplina, pero door di e restriccionnan di Covid, e gymzaal a cera pa 4 luna. Esaki tabatin como consecuencia cu Anaël no por a haci turnen optimalmente mas.
E ora el a switch pa landamento sincronisa formando parti di Barracudas Artistic Swimming Aruba. Den un aña el a obtene 4 strea, algo cu casi nunca sa pasa. E ta awo ya 2 aña den e deporte y su prome competencia internacional tabata na mei ultimo. Esaki tabata na Coral Springs Worldwide Invitational 2022, unda Anaël a gana 1 silver pa ‘figures’ y 1 silver pa ‘solo’. Prome cu e ultimo competencia internacional cu Anaël a participa, el a competi den 12 competencia di turnen na Aruba y 5 competencia internacional.
Den edicion di Focus Digital Magazine di e luna aki, por lesa mas di e logronan di Anaël Misiedjan. E revista ta accesibel via Apple iStore, Android Google Play Store y www.focus.aw (Menu Tab FOCUS DIGITAL)


text:
Lokal
ReMa Uní ta bira más visibel den komunidat
WILLEMSTAD – E organisashon di representashon di mayor, ReMa Uni,ta haña hopi importante pa ta mas serka di komunidat i tambe esnan ku e ta traha pe. Ta pesei entrante promé di yüni próksimo ReMa Uní ta bai kuminsa drenta bario.
Asina presidente di ReMa Uni a splika. Mas den transkurso di tempu lo bai indiká ki día ta yega kua bario.
Lo bai aserká e diferente instansianan kaminda tin mayornan ta traha pa puntra pa akseso pa ReMa Uní duna presentashon kiko e representante di mayor ta para p’é.
E grupo ku ta bai kuminsa promé den dje ta e plataforma di sindikatonan pa asina por tene presentashon i wak kon pa sostene otro. Pa por wak kon i sí por kuminsa karga e gastunan huntu entre otro di foyeto informativo pa mayor.
Rekoudashon di fondo
Nouwels-Wieske a splika tambe ku entrante otro siman,
ReMa Uní ta bai kuminsa bende karchi pa rekoudashon di fondo pa asina por yega na sufisiente fondo pa por kubri gastunan di notario pa por adaptá e statutonan di tal manera ku mayornan individual tambe por bira miembro di e organisashon.
E rekoudashon di fondo lo ta konsisti di un desayuno sosial ku lo tuma lugá día 10 di yüli próksimo na patio Margaritha. E ta intenshoná tambe pa mayornan yega mas serka di RU pa asina nan indiká kiko ta nan interés, i na unda nan ta mira ku ReMa Uní por duna un man den dje.
Aparte ku lo bai bende karchi pa haña fondo, ta hasi un yamada na kualkier instansia òf organisashon ku ke hasi un donashon na ReMa Uní pa tuma kontakto ku ReMa Uní na number di telefòn: 5134214.
Aktividatnan
Na nóvèmber próksimo ReMa Uní ta bai kumpli 17 aña, pa motibu di e pandemia no por a selebrá en grande ReMa Uní su di 3 lustro. Segun e presidente di Rema Uni, den e temporada ei lo bai aserka Gobièrnu di Kòrsou ku 2 petishon pa loke ta trata mama i tata ku tin yu den enseñansa.
Lo ta bai tin aparte di treinin pa mayor, charla tambe na komienso di aña eskolar nobo pa duna mayornan konseho kon pa nan atende un tiki mas mihó ku nan yunan. ReMa Uní ta hasiendo e tramitenan nesesario pa bai traha den koperashon ku Bos di Hubentut pa asina por yega na un konseho di alumno/studiante den futuro serkano. Mester por yega den futuro na un plataforma di konseho ku ta konta riba partisipashon di e alumno/studiante tambe huntu ku e mayornan. ReMa Uní tin banda di su logo un dicho pa hala mayornan su atenshon, esaki lo bai kambia entrante e aña eskolar nobo di “Enseñansa garantisá ora Mayor tambe partisipá” ta bai bira:”Enseñansa garantisá ora tata i mama tambe partisipá!”.
Lokal
‘’Awor ora bo studia bo ta bira persona non-grata !’’
Jamil Lasten: No ta bèrdat ku direktornan ta sinbèrguensa i ladron..
WILLEMSTAD – Te ku awe a krea un persepshon ku ta biba eifo i ku a presenta na Hulanda, ku no ta kuadra ku realidat, relashoná ku altura dje salario di direktornan di N.v. nan di gobièrnu. Enbes ku e persepshon aki a boltu, por ripara ku e ta birando pio. Jamil Lasten, direktor di Curiol a bisa awe mainta den parlamento: ‘’E persepshon ku ta biba tur kaminda, ta ku ta gastamentu di plaka tin den e N.v. nan di gobièrnu. Ku e direktornan ta gana bòshi di plaka, nan ta un sèt di sinberguensa i ladron’’. Segun Jamil Lasten, ultimamente ta hasta pone gruponan kontra di otro i bisa ku ta pasobra e direktornan ta stroba, un kantidat di hende no por haña alivio.
E persepshon robes aki ta e base di e lei di maksimisashon, segun Lasten, ta pesei e direktornan a bai duna Parlamento e presentashon awe. ‘’Nos tei awe ku un sentimentu miksto ku di un banda ta hopi ferfelu ku a yega asina leu, ku mester diskuti un tema manera esaki.
Pero di e otro un banda nos ta hopi orguyoso ku nos sistema ta funshoná’’. E direktor di N.v. nan ta agradesido ku Parlamento a Brinda nan e oportunida aki pa duna informashon riba e topiko.
Nan a traha un positon paper ku nan a manda pa minister i parlamento. Nan a prepara un presentashon basá riba e position paper ku ela traha.
Den su presentashon, Jamil Lasten a trese su propio historia dilanti, kon komo un mucha di famia humilde a studia i traha duru pa hasi su karera. Lasten ta menshoná ku mester konekta su historia ku e realidat aktual ku nos ta bibando awendia. Kaminda un grupo a krea un persepshon robes di un persona of di un grupo di persona.
Jamil Lasten i su otro koleganan profeshonal ta eksperensia tur dia ku ta saka mentira , bisa ku e ta gana 80 mil florin pa luna, lastre tur manera . ‘’Mi salario i mi sa ku e ta konta pa mayoria dje direktornan di N.v. di gobièrnu, kende ta bati i zundra nan, ta kumpli ku e asina yamá ‘’ Jardim-norm’’, di e eks kabinete Rhuggenaath,. A pasa e norma aki na 2016, pero nunka no a publiké.
E loke ku ta pasando aki ta muchu mas leu ku un simpel maksimalisashon di salario. E ta algu ku parlamento mester tene kuenta kune, tambe pa e hopi profeshonalnan ku ta studia hopi aña i traha duru pa yega kaminda ku nan.
E profeshonalnan ta di akuerdo pa introdusí un lei di maksimalisashon di salario, pero e mester tuma luga na un manera transparente i hustu. Manera a hinka e lei den otro aworaki, e no ta hustu, Jamil Lasten a bisa. E ta un lei diskriminatorio i ta laga sierto gruponan afo i banda di esei e no ta basá riba un kalkulashon korekto.
Lokal
Komishon húridiko lo investigá asuntu 27 ora di trabou pa dosentenan
WILLEMSTAD – Minister di ensenansa, Sithree van Heydoorn a priminti sindikato DOEN ku e intenshon ta pa lanta un komishon di posishon hurídiko ku lo konsistí di representante di e 3 sindikatonan den enseñansa, direktivanan di skol i ministerio di enseñansa.
Un kolaboradó di ministerio di enseñansa lo enkabesá/presidí e komishon. E komishon ainda no ta instalá. Den e komishon di posishon hurídiko akí lo mester trata e.o. e asuntu di 27 ora di trabou.
Sindiakto DOEN a indiká na minister ku previo na esaki DOEN ta rekomendá pa implementá e asina yamá garantie-uren beleid. Esaki mester yuda evitá ku ta paga trahadó den enseñansa avansá abase di ora i sigur si nan no yega 27 of 32 ora. Den su promé reunion general pa aña eskolar nobo , DOEN lo amplia riba e proposishon akí.
Resientemente Sindikato DOEN a reuni ku minister van Heydoorn, kaminda e sindikato a probechá di e oportunidat pa trata e tópikonan ku pa años ta pendiente sin ku te ku awe ainda algu konkreto a keda realisá, manera:
– 27 ora pa enseñansa avansá kompletu
– e loke pa mas ku 15 aña debe trahadó den enseñansa; esta dosente A pa B i B pa C
– adaptashon di V&V-stelsel
Tambe a trata algun tópiko aktual, manera:
– Rapòrt riba Huisvesting
– maneho ‘Long Covid’
– niet toereikende uren
*Dosente A pa B i B pa C!*
Riba promoshon di dosente A pa B i B pa C minister tabata hopi kòrtiku. Minister a bisa ku e no por bisa nada ainda riba esaki.
E intenshonnan t’ei pero ainda nada konkreto.
*27 ora i V&V-stelsel*
Relashoná ku V&V tambe e intenshon ta pa lanta un komishon den kua direktivanan di skol lo ta aden i ora yega na un draft lo trata esaki ku e 3 sindikatonan den enseñansa.
*Intenshon só no ta sufisiente!*
DOEN a bisa minister ku aparentemente e bon intenshonnan ku e tin so no ta sufisiente.
A pasa un aña ku nos tin gobièrnu i pues minister di enseñansa nobo pero nada konkreto no a sosodé den enseñansa.
Lokal
Un dje pistoleronan ku a mata Peter de Vries detené na Kòrsou
WILLEMSTAD . Di akuerdo ku vershonnan polisial ofisial ku a sirkula e fin di siman aki na Ulanda, dos dje kómplisenan ku a partisipa filmando e asesinato dje famoso periodista polisial Ulandes Peter R. de Vries, a keda arestá na Spaña i Kòrsou.
Polis a arestá e dos sospechosonan di 26 i 27 aña kendenan dia 6 di yuli tabata den Lange Leidsedwarsstraat direktamente den e kaya posiblemente filmando nan akto kriminal ku nan a distribui mesora.
E impakto riba opinion publiko tabata dramatiko.
E intenshon ta pa manda nan Ulanda mas rapido posibel.
Ta trata di e 4 i di 5 sospechoso ku polis a aresta pe asesinato riba De Vries kende tabata persona di konfiansa di testigu di korona Nabil B.
Dos korant Ulandes a konfirma e vershon ku otro sospechoso ku yama Krystian M. di 27 aña ta e terser sospechoso a keda arestá pa su komplisidat ne asesinato.
E ta esun ku tabata dirigi e sikarionan via un telefon Google Pixel-smartphone. Polis a haña e telefon den un Renault Kadjar den kual polis a arestá e pistolero Delano G. di 22 aña i e shofur Kamil E. (36) 45 minut despues dje atentado banda di Leidschendam.
FILMA INTENSHONALMENTE
Den sirkulo di servisionan si investigashon speshal nan tabatin e sospechoso fuerte ku a filma asesinato pa kouisa un shock grandi den sosiedat Ulandes.
De Vries a muri dia 15 di yuli sin rekuperá su tinu pero Ministerio Publiko no ta slèk ni un palabra.
FAMIA
DI DE VRIES
E yu homber di de Vries, Royce, ta kontentu ku manera e investigashon ta baiendo.
E ta kontentu ku tur kos ta mustra ku polis ta sinta intensamente riba e kaso pa resolvé mas pronto posibel.
Daily Nobo
‘’Awor ora bo studia bo ta bira persona non-grata !’’
Komishon húridiko lo investigá asuntu 27 ora di trabou pa dosentenan
Un dje pistoleronan ku a mata Peter de Vries detené na Kòrsou
Parokia di Westpunt a inougurá su bandera durante di selebrashon di fiesta Patronal
“Imagine Rotary” ta e tema pa direktiva nobo di Rotary Club Willemstad
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal1 day ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
The content originally appeared on: Diario
Cortamento di 12.6% lo stop na aña 2023
ORANJESTAD (AAN): Premier Evelyn Wever-Croes a informa un rato pasa cu el a yega na acuerdo cu Hulanda pa stop e cortamento di salario. Esaki despues di negociacionnan cu Hulanda, awe mainta Secretario di Estado Alexandra van Huffelen a bay di acuerdo pa Gobierno di Aruba stop e recorte, bou di 3 condicion:
E ley di Wever-croes-norm of asina yama LNT mester ta na vigor. E ley aki ta den e fase final di tratamento den Parlamento y lo worde trata pronto.
E gastonan adicional mester sali di e propio presupuesto pasobra Hulanda lo no duna sosten di likides pa e gastonan aki. Manera ta conoci Gobierno di Aruba a incorpora e gastonan aki den e begroting di 2022 pa paga e 5% back den di dos mita di aña.
E recorte di 25% di salario di politiconan lo keda. Premier Evelyn Wever-Croes anteriormente a bisa caba cu si politiconan mester sigui corta cu 25%, nan lo haci’e, basta cu empleadonan di sector publico y semi-publico si haya nan salario back.
Premier Evelyn Wever-Croes ta hopi contento cu e decision aki. “Nos meta tabata caba pa entrante 1 di juli 2022 stop e recorte mensual di 5%, y pa otro aña 2023, stop e recorte di 12.6% completamente. Y awor esaki a worde realisa”.
Esey kiermen cu entrante 1 di juli 2022, e empleado publico por bay haya su salario completo back, y entrante otro aña e por haya su vakantie uitkering tambe. Y sin cu mester troca esaki pa dianan liber.
Pa loke ta e condicionnan cu Hulanda a impone, Premier lo bay delibera cu Parlamento riba e ley di “Wever-Croes-norm”, pa haya sa ki tempo e ley lo worde trata y lo pidi Parlamento pa trata esaki mas lihe cu ta posibel pa asina tur cos ta cumpli cu n’e pa cuminsa paga e empleado publico y semi publico e 5% entrante 1 di juli 2022.
“Mi ta gradici tur empleado publico y semi publico pa tur nan sacrificio duna desde mei 2020, y mi ta felicita boso. E negociacion tabata duro y a tarda, pero mi ta hopi contento cu pronto empleadonan lo cobra nan salario completo back. Mi ta contento cu nos a cumpli cu boso”, Premier Wever-Croes a expresa.


text:
Kayla y Mali no por a sorprende Venezuela
Aruba ta cai venci den 2 set na Buenos Aires
Duo di beach volleyball Kayla Arends y Mali Rafini no por a sorprende Venezuela den e Weganan Olimpico Hubenil Buenos Aires 2018.
E duo Rafini y Arends ta cay venci den e di dos wega aki na Buenos Aires, Argentina unda e Weganan Olimpico Hubenil 2018 ta tumando lugar. Mester bisa cu e duo di Aruba no a hunga un wega manera a desea unda nan ta cay venci den dos set cu e scorenan 21 – 12 y 21 – 10. E dos damanan di Venezuela a mustra un bon nivel di beach volleyball pero nos damitanan sigur por hunga mihor. Tabata tin hopi errornan innesecario cometi cual den e nivel aki sigur lo costabo e wega.
Diabierna Kayla y Mali lo enfrenta Mexico unda nan mester gana pa por sigui e siguiente buelta.


text:
ORANJESTAD (AAN): E cruzada di Arnold Schuttestraat y Lloyd G. Smith Boulevard, cu ta net e cruzada pariba di
All Stories
ORANJESTAD (AAN): Habitantenan di area di Casibari y Sero Lopez pa varios luna caba ta notando hopi movimento raro den e bario.
Pa prome biaha tabata tin un instructor Arubiano
ORANJESTAD (AAN): Habitantenan den area di Jucuri a sinti holo di candela riba Diasabra mainta.
ORANJESTAD (AAN): Manera DIARIO a menciona caba den edicion di siman pasa, na Aruba e asina yama “Project Team Drugspanden”
ORANJESTAD (AAN): Diasabra, Cuerpo di Polis a informa cu recherchenan di Oranjestad (DAR1) ariba orden di Ministerio Publico a detene na su cas
ORANJESTAD (AAN): Relaciona cu e ultimo noticianan relaciona cu paramento di fiesta na cierto localidadnan, Alto Comisario Irma Gordon a splica den conferencia di prensa di CrisisTeam cu akinan ta trata di un calamidad y den esaki e lider ta Departamento di Salud.
ORANJESTAD (AAN): Diabierna mainta pa merdia, inespera un cantidad di vehiculo di oficialnan di Seccion Anti-Droga, hunto cu Arrestatie Team, y unidad K9 di Polis a aglomera den Watapanastraat na Ponton.
ORANJESTAD (AAN): E siman aki, Minister di Husticia y Asuntonan Social Sr. Rocco Tjon, tabata presente na e parkeerplaats di Centro Deportivo Simeon Antonio,
Agentenan a mira cu tur cos ta OK eynan


text:
CasMarie ta brinda un anochi di información tocante demencia riba diaweps 25 di september proximo. Mas y mas nos ta realisa cu e impacto di e síndrome aki ta enorme, cu e ta un malesa progresivo y ta afecta hopi mas cu djies e famia di mas cerca. Ta hopi importante pa nos por reconoce e señalnan y nos ta na altura di e consehonan y posibilidadnan cu tin aki na Aruba na momento cu un persona wordo diagnostica cu e syndroma di demencia. Di e manera aki nos por mantene e calidad di bida lo mas halto posibel. Sosten na e familiarnan ta hopi importancia y sigur un factor cu mester tuma na serio. Pa cualkier pregunta tocante e syndrome aki y guia con pa anda mihor cu un persona cu tin demencia semper por acudi na fundacion CasMarie. Si ta desea di hasi uso di servicionan di CasMarie of si ta desea di haya mas informacion por tuma contacto libremente na number 5696910.
Durante nos proximo Dementie Café CasMarie nos lo combersa cu e miembronan di e plataforma Demencia Aruba. Bin será conoci y wordo informa cual ta e meta di e plataforma aki y di ki manera e plataforma ta activo na es momento. E plataforma ta consisti di miembro di SABA (casnan di cuido), WGK, CasMarie, DSZ (departamento di asunto social). E anochi aki lo brinda e oportunidad pa comparti cu e plataforma e posible preocupashon cu por tin ora ta trata di demencia na aruba. Tambe tin oportunidad pa hasi pregunta ja cu lo tin diferente persona presenta cu amplio experecia den e cuido pa demencia aki na Aruba.
Pa mas informacion por jama number 5696910 of bishita nos pagina di Facebook Dementie Café CasMarie.
Dia: 25 di september 2014
Orario: 7.00 pm – 9.00 pm
Lugar: CasMarie, Savaneta 532-A
Tema: información di plataforma Demencia Aruba
Nos ta spera di topa cu bo persona y por yama bo bon bini riba e anochi informativo aki cu lo ta sigur uno valioso. Pasa libremente, experencia, scucha y combersa. Ban haci un diferencia………….Hunto nos lo logra!


text:
Diasabra Presidente di Lotto pa Deporte sr. Di-Estefano Wernet RA a dispidi di Grand Master Chaco Jose Cornelio, Hall of Fame, Referee Olimpico cu a bay bay Korea pa representa Aruba como delegacion y para referee na e campeonato mundial na Muju, Korea y nos atleta elite Olimpico Monica Pimentel lo participa pa Aruba.
Sr. Di-Estefano Wernet RA a desea Grand Master Chaco Jose Cornelio exito cu su biahe. Grand Master Chaco Jose Cornelio ta masha grandi na Korea y su potret ta colga den e museo na Korea.
World Taekwondo Federation sa usa e videonan di Grand Master Chaco Jose Cornelio pa duna training y les na e coach y refereenan.
Cu presencia di Grand Master Chaco Jose Cornelio na Muju, Korea ta haci cu e atletanan lo sinti nan mes mas sigur di a bringa un bon pelea cu un bon referee cu ta para referee. Esaki ta algo cu masha hopi atleta di taya ta bisa.
Nos di ARTBO ta desea Grand Master Chaco Jose Cornelio hopi exito na Korea.


text:
Kon bo por haña nashonalidat hulandes?
Si bo no tin nashonalidat hulandes pa lèi, bo por optené esaki pa medio di opshon òf naturalisashon. Pa e prosedura aki ta konta diferente eksigensia ku bo mester kumpli kuné. Tur dos eksigensia ta tuma un kantidat di tempu, tambe si bo ta kumpli ku nan.
E kondishonnan pa opshon (prosedura) i naturalisashon (prosedura) ta kompliká. Intenshon di e informashon riba web-site ta sirbi komo rekurso i no por ta kompletu pa loke ta trata e partinan. Tuma kontakto na tempu ku Gabinete di Gobernador pa bo haña informashon tokante e kondishon- i proseduranan ku mester sigui. Riba dianan di trabou por drenta den kontakto ku Gabinete di Gobernador di 09:00 pa 12:00 or i di 14:00 pa 16:00 or via number di telefòn +5999 4618555.
Optené nashonalidat hulandes pa medio di OpshonPa bini na remarke pa opshon e estranhero mester ta pertenesé na un kategoria di lèi speshal (Rijkswet op het Nederlanderschap)
Prosedura pa opshon:
- Estranheronan ku tin atmishon i ta mayor di edat, nasé den Reino Hulandes i ku semper a biba den Reino Hulandes. Pa e kategoria aki e solisitante nasé na Kòrsou mester bini ku pruebanan di motivashon for di su nasementu te na e edat ku e tin na momentu di su solisitut. E pruebanan por ta rapòrtnan di skol bàsiko, pruebanan di boutismo, di konfirmashon, etc.:
- Estranheronan ku no ta registrá, ku a nase den Reino Hulandes i ku promé ku nan petishon a biba porloménos 3 aña sin interupshon, legalmente den Reino Hulandes;
- Estranheronan ku a permanesé minimalmente 15 aña sin interupshon den Reino Hulandes i ku ta kasá porloménos 3 aña ku e mesun persona di nashonalidat hulandes;
- Estranheronan ku tin 65 aña òf mas i ku ta biba legalmente porloménos 15 aña sin interupshon den Reino Hulandes;
- Hulandesnan mayor di edat ku anteriormente tabatin e nashonalidat hulandes i ku tin porloménos un aña di atmishon i ku nan permanesia principal ta den Reino Hulandes. Pa esaki, konsultá tambe e foyeto di Immigratie- en Naturalisatiedienst (IND);
- Estranheronan menor di edat ku un hulandes a rekonosé òf legitimá despues di 1 di aprel 2003 pero promé ku 1 di mart 2009. E rekonosementu di e hoben konserní mester a tuma lugá promé ku el a hasi shete aña.
Tin otro kategoria tambe pa por haña opshon. Pa esaki konsultá (Rijkswet op het Nederlanderschap) òf konsultá e foyeto “Hoe kunt u Nederlander worden”
E gastunan pa opshon ta ANG 390,- pa un persona; pa un petishon kolektivo ANG 666,- i pa yunan ku ta deseá pa tambe opta pa esaki ANG 44,- pa kada yu.
Den e skema adhunto por nota kua ta e pasonan ku mester tuma pa bira hulandes pa medio di opshon.
Download “Optie wie doet wat?”
Bira hulandes pa medio di naturalisashon
- Ta mayor di edat;
- Ta sufisientemente siudadanisá. Ta test esaki pa medio di e prueba di naturalisashon pa medio di e idiomanan hulandes i Papiamentu. Estranheronan ku ta den posishon di sierto sertifikado òf diploma posiblemente por haña eksonerashon pa e prueba di naturalisashon. Tuma kontakto na tempu ku Gabinete di Gobernador si bo ta pensa ku esaki ta aplikabel pa bo;
- Ta biba 5 aña sin interupshon den Reino Hulandes, promé ku e estranhero hasi su petishon. A base di pèrmitnan di estadia presentá, ta verifiká esaki;
Den sierto kasonan ta pidi un término mas kòrtiku pa estadia sin interupshon i permanensia legal, ku ta:
1. Tres aña si durante e periodo ei un estranhero ta kasá i bibá sin interupshon ku e mesun hulandes;
2. Si durante tres aña sin interupshon e ta biba manera kasá den Reino Hulandes ku e mesun partner soltero i di nashonalidat hulandes;
3. Dos aña si un estranhero tin porloménos dies aña di atmishon i estadia principal den Reino Hulandes (di esakinan dos aña sin interupshon den e estadia).
Pa loke ta trata e eksepshonnan un estranhero mester ta sufisientemente siudadanisá, manera ta menshoná na punto dos.
Naturalisashon di menornan di edat huntu ku nan mayornan
- Menornan di edat por naturalisá te ku nan 17 aña huntu ku nan mayornan. Aki tambe tin algun kondishon ku ta vigente, ku ta bisa ku na momentu di hasi e petishon, menornan mester ta bibá huntu ku nan mayornan i ku nan mester ta den poseshon di un pèrmit di estadia bálido.
Por tin eksigensianan komplementario ku ta vigente. Pa esaki mira (Rijkswet op het Nederlanderschap) òf konsultá e foyeto “Hoe kunt u Nederlander worden”
E gastunan pa naturalisashon ta: pa un persona ANG 1839,-; pa un pareha ANG 2348,- i pa kada yu ku tambe ke naturalisá ANG 272,-.
Pa medio di e skema athunto por nota kua ta e pasonan ku mester tuma pa yega na
‘Nederlanderschap’ via naturalisashon.
Download “Naturalisatie wie doet wat?”


text:
Resultado Vòlibòl
Federashon di Vòlibòl (FeVoKo) huntu ku komishon organisador por ta satisfecho ku e torneo di kalentamentu pa e proksimo kampionato Torneo Kandela Ban Pe ku djasabra 28 mei a jega na su final.
Resultado nan final a resulta den
Femenina U14 Stakamahakchi KAMPION
Maskulino U14 Stakamahakchi KAMPION
Femenina U18 Stakamahakchi KAMPION
Makulino U18 Watakeli KAMPION
Femenina Superior Shuatanari KAMPION
Maskulino Superior Stakamahakchi KAMPION
Di e forma aki FeVoKo ta spera di a kontribui na preparashon di e timnan pa nan proksimo kompromiso ku lo ta Kampionato 2022 ku lo ranka Sali di augustus binidero. E torneo tabata bon bishita na tur e weganan tantu na Sala di Don Bosco Buena Vista komo esun Niels Liberia na Suffisant.


text: Diabierna mainta a drenta informe di un intermediacion encuanto di huur na un compleho di apartamentonan na Seroe Blanco, mesora a dirigi un patruya na e sitio pero a drenta otro asistencianan cu mayor prioridad. Despues di esey a bolbe drenta otro informe di e mesun adres unda e doño di e compleho di apartamento a bira mas rebelde y niun hende por a drenta of sali. Na yegada di e patruya no a bin logra haya e doño pero a compronde cu aki ta trata di un problema di huur unda polis tabata rekeri pa interveni den e situacion.


text:
Oranjestad-Parlamentario Endy Croes ta reacciona fuertemente riba Marlon Sneek alrespecto un articulocu Sneek a publica fin di siman. Textualmente Sneek a skirbi “Esey ta e realidad y den nosconcepto e ley di presupuesto 2018 no ta cuadra, pasobra cu CAFT mester toets e presupuestoaki, y nan toetsing kader ta hinca den loke nos ta yama e LAFT, e LandsverordeningFinancieel Toezicht di Aruba, eyden e ley ta y e ley ta bisa den su articulo 14, tin un kaderkico mester a pasa na 2014, na 2015, 2016, 2017 y 2018 y pa 2018 den e ley pasobra ta basariba e ley y ta danki na e ley CAFT cu ta existi, e ley aki ta bisa cu e presupuesto mester tin 0.5% di surplus e aña aki y esey no ta e caso”.
Nada di deficit reglamenta pa 2014
Marlon Sneek awor kier bin siña pueblo kico ta e toetsing kader para den e ley di LAFT naarticulo 14. Sneek mester tabata bou influencia sea di alcohol of droga na Augustus 2015 momento cu e mes a grita VOOR pa aproba e ley aki. Ningun pero ningun caminda den leydi LAFT aki na cual Marlon ta referi den su articulo tin para of reglamenta kico mester a pasana aña “2014” manera Sneek ta pretende. Sneek, blijf bij de les!! E ley aki hustamente a bin na vigor momento cu AVP a causa un desaster cu finansas publico den aña 2014 unda cu e deficit a alcansa 9.3%, esta un deficit di mas di 400 MIYON florin te cu e lider di Marlon Sneek a haya un KB y a bay bebe Ensure bao palo pidiendo su fanaticonan kendenan no ta compronde e materia pa bay bati wea dilanti cas di gobernador gritando “firma awor”.
Deficit 2014 NO tabata 3%
Adhunto memorie van toelichting di gobierno di AVP di aña 2015 unda ta prueba di locual mi ta splicando Marlon cu su propio gobierno a splica cu e deficit a alcansa 9.3% na 2014 y NO3% manera e ta gañando den su articulo. Pueblo waak pa bo mes y lesa locual e mentirosoSneek a skirbi y mi ta quote e textualmente: “Aki nos tin cu corda cu un presupuesto cu 3% deficit, ta hiba nos na aña 2014, ta benta nos cuater aña pasa, ta eynan ta camindapresupuesto di Aruba tabata y awe na 2018 nos ta bek na mesun caminda”. Pa un ex meneerdi school Marlon ta laga hopi di desea y mi lo tin duele di alumnonan cu a haya les for di dje.
Tambe mi ta referi na Artikel 14 Lid 2 saca for di ley di LAFT: Voor de collectieve sector bedraagt het tekort voor het begrotingsjaar 2015 maximaal 3,7% van het BBP, in 2016 maximaal 2,0%, in 2017 0,5%, met in 2018 een overschot van minimaal 0,5%.
Manipulacion y engaño
Specificamente, articulo 14 lid 2, pa ley a wordo reglamenta normanan pa cu deficit di paisAruba cual no por surpasa 3.7% den 2015, 2.0% na 2016, 0.5% na 2017 di GDB, y den aña2018, e tin cu alcansa un surplus di 0.5%, cu ta mas of menos 25 miyon florin. Pues di undaMarlon Sneek kier bin gaña y manipula pueblo awe cu desde 2014 esaki mester ta na 3% mi no por compronde. Tur documentonan y e ley LAFT ta papia cla. Marlon Sneek asina ta demostra un mente putri of un cabez cu flat tire. Pueblo keda atento cu nunca pero nunca mas e hendenan aki no por bolbe. Causando un desaster y ainda kier keda manipula y gaña un nacion no por tin pordon.


text:
Archive for April 2019
April 23, 2019
En conexion cu Dia Internacional di Mama Tera (Earth Day) riba 22 di april 2019, Departamento di Naturalesa y Medio Ambiente (DNM) a lansa e proyecto cientifico cu participacion di nos comunidad Ban Midi Nos Matanan p’asina por logra colecta data importante di nos matanan local y nan balor. E proyecto ta encera pa hendenan [...]
Read more >
April 17, 2019
Campamento durante temporada di Siman Santo ta den full-swing. Gruponan di amigo y famia ta bini hunto pa pasa dushi dianan hunto. Sea nan ta campando banda di lama, den un area di mondi of ta hospeda na hotel. Directie Natuur en Milieu (DNM) ta suplica comunidad henter pa no lubida e balor di nos [...]
Read more >
April 11, 2019
Den transcurso di siman pasa Departamento di Naturalesa y Medio Ambiente (DNM) a encabesa diferente reunion conhuntamente cu TAUW Consulting y ASDF (Americas Sustainable Development Foundation) pa delinea e rekisitonan pa un Request for Quotation (RFQ) for Soil Quality Baseline study na Aruba. Riba 1 di april a bini hunto pa cera conoci cu e [...]
Read more >
April 11, 2019
Algun siman atras por a tuma nota di e fenomeno di Sargassum, conoci como yerb’i lama, zeewier y seaweed, a acerca nos costanan. E frecuencia di presencia di Sargassum a cuminsa bira mas bisto na aña 2011 den Caribe. E por haci impacto riba e recurso maritimo, piscamento, bunitesa di beachnan como tambe riba turismo. [...]
Read more >
Scroll To Top
April 8, 2019
Den luna di maart, Directie Natuur en Milieu, Departamento di Naturaleza y Medio Ambiente (DNM) a haya bishita di e team di Stichting Scubblebubbles cu a duna un presentacion di nan proposicion pa un di dos criadero di coral na Aruba. Presidente di e board, Nichole Danser, conhuntamente cu Valerie van der Veldt, Isabel Bangma [...]
Read more >


text: ORANJESTAD: Diabierna ultimo Minister Endy Croes a ricibi bishita di Pastoor Curtis Meris cu tabata na Aruba den nomber di Obispo Luis Secco. Bisdom Willemstad ta encargacu SKOA y SVOA cu ta atende cu Colegio Arubano. E bishitadi Pastoor Curtis tabata primordialmente pa atende e problematica di Colegio Arubano y busca un solucion. Minister Endy Croes a reuni cu Pastoor Curtis mainta temprany durante dia a sigui diferente reunionnan cu entre otro cu SIMAR y representantenan di docentenan di Colegio Arubanosr. Everick Rincones y sr. Jaderick Croes. Despues di merdiareunionan a continua unda cu e mandatario a reuni cu miembronan di e directiva actual, sigui cu e conrectornan di Colegio Arubano, rector di Colegio Arubano sr. Tim Croes. Tambe a reuni cu e staf, funcionarionan y departamento di recurso humano di e scol. Pa finalisa e dia a reuni cu e presidente di Colegio Arubano caminda hunto ta buscamanera sali for di e dilema. Minister Endy Croes a sigui bisacu tin diferente palabracionnan cu a wordo haci y cu mayoriata den un linea. Den e simannan nos dilanti lo duna mas informacion di e procesonan cu ta canando pa sali di eimpassee cu tin na Colegio Arubano.


text: Diahuebs anochi a drenta informe di un accidente basta pisa y cu hende herida riba Sasakiweg yegando e rotonde banda di Superfood, mesora a dirigi tanto polis como ambulans na e sitio. Na yegada di e patruya a bin encontra cu un jovencita di 16 anja cu tabata tras di stuur biniendo for di Palm Beach bayendo Bubali cu un velocidad basta halto a perde control y a bay dal basta duro riba un baranca basta grandi. E impacto tabata fuerte y e jovencita kende tabata su so den e auto a resulta herida. Na yegada di e ambulans nan a atende y a transporte pa hospital.


text:
Kralendijk – Pa motibu ku un persona na bordo mester a haña kuido médiko
urgente e barku krusero Explorer of the Seas a regresá Boneiru djabièrnè anochi.
E persona su situashon tabata asina grave ku e mester a hib’e tera pa haña
tratamentu urgente. Un ambulans a busk’e na Pir Nort i transporte pa hospital
Fundashon Mariadal. E persona kui a bira malu ta un miembro di e tripulashon.
Despues ku a baha e persona na Boneiru e barku di Royal Caribbaen Group a
sigui rumbo pa San Juan, Puerto Rico.
Kralendijk – Pa motibu ku un persona na bordo mester a haña kuido médiko


text:
Oficialmente temporada di horcan a cuminsa dia prome di juni. Sin embargo for di dia 15 mei ultimo ya caba a dal e prome advertencia di un tormenta tropical. Esaki ta sigui e patronchi di e ultimo añanan, segun Rino Hermans di Bureau Rampenbestrijding.
Pa di shete aña consecutivo a experencia un tormenta tropical cu a cuminsa prome cu e temporada, esta dia 22 di mei ora cu Ana a surgi.
Den e preparacionnan cu a haci, a cuminsa cu scolnan y pronto e plan di calamidad ta cla, pa sigui cu departamentonan publico. Hurricane Center a pidi tur pais pa nan ta cla cu nan preparacion y training ora cu e temporada ta den su pik, esta den lunanan di augustus pa september.
Aña pas ano a bay scolnan door di pandemia, pero den 2021 a cuminsa for di februari traha cu e scolnan. Departamentonan di Gobierno for di mei a cuminsa cu e plan. Mayoria di departamento tin nan plannan revisa, door di e pandemia mes.
Cu e sector HORECA tambe nan ta den combersacion, principalmente debi cu nan ta e area cu ta bay bou di awa ora di hopi yobida. AHATA ta guia e plan di sector HORECA. Nan ta bay tin un sesion pa nan partnernan di dos dia y 16 ora pa revisa henter e plan. Ya caba a haci un “intake” y awo ta bay pa update henter e plan. E sesion lo tuma luga na Marriott. E enfoke ta pa recupera mas lihe posibel ora cu e tempo afecta Aruba.
Segun e pronostico haci, e temporada lo produci 16 pa 20 fenomeno natural, di cual 9 lo bira horcan y 5 cinco lo ta horcan grandi. “Nos ta spera cu e pelea di El Niño y La Niña den Atlantico ta wanta nos sigur manera aña pasa. Den 2020 tabatin 30 sistema di cual 3 a pasa cerca di nos. Ban spera cu e aña’ki nos tin suerte cu e lo keda asina,” Hermans a bisa.
E departamentonan di gobierno ta drechando tur area unda ta necesario y na september lo bay den un training.


text:
Diabierna mainta pa 4.20 central di polis ta haya notificacion cu un hende muhe a wordo tira na un cas na Flamboyantstraat. Na jegada di e patruya ta bin encontra un persona tira abou den sala cu un tiro den cabes.
Pa 5.40 Dokter Texier ta constata morto di S.R.C. Petronia naci na Aruba di 20 aña di edad.
Mesora a pidi pa departamento di recherche, polis tecnico y slachtofferhulp.
E caso ta bao di investigación.
Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nos ta pidi si bo tin cualkier informacion yama nos tiplijn: 11141. Nos ta garantisa cu bo ta keda anonimo.
awe24.com ta extende su mas sincero palabranan di condolencia na famianan di e fayecido.


text:
One Piece
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
One Piece (hapones: ワンピース) ta un serie di manga hapones skirbi i ilustra dor di Eichiro Oda. E ta bay over di un pirata ku yama Monkey D. Luffy cu su meta ta pa e bira Pirate King. Desde 19 di juli 1997 e manga ta wordo publica den serie den e revista semanal "Shonen Jump" di Shueisha. Desde 2022 e capitulonan individual ta compila den 102 edicion tipo "Tankōbon".
Galeria[editá | editá fuente]
Libreria na Kyoto unda ta bende manga.


text: Diaranzon madruga a drenta informe di un caso di intencionalmente pega un auto na candela na Jan Flemming mesora a dirigi un patruya na e sitio. Na yegada di e patruya a bin compronde cu aki ta trata di un persona na preto bisti y cu hoodie a cana yega na un cas cu paña y fuel den bleki un lighter den man bay pone esakinan riba e dak di auto y purba pega esaki na candela, pero debi na cachonan alerto cu tabata blaf a lanta e habitantenan y e tata a wak claridad parti patras di e cas y mesora a core sali bay pafo y a wak vlam riba dak di su auto ela core pasa man pa e slang y basha awa pa paga e candela. Polis a abisa recherche cual durante e oranan di dia lo pasa sigui cu e investigacion.


text:
Pa medio di e comunicado aki, OE AZV ta informa tur asegurado inscribi cerca dokter di cas Rosa Vogel cu:
Entrante 1 di juni 2022 e contrato entre OE AZV y dokter di cas Rosa Vogel ta termina. Nos ta gradici dokter Rosa Vogel pa e cuido brinda na nos aseguradonan. Na mes momento nos ta yama ‘bon bini’ na dokter di cas Melanie Ho-Kang-You, kende awor ta tuma e practica di dokter Rosa Vogel over.
Mesun luga
Dokter Melanie Ho-Kang-You ta un dokter di cas nobo. El a studia na Hulanda y ta domina e idiomanan Papiamento, Hulandes, Ingles y Spaño. Su persona lo brinda servicio medico desde e mesun practica, esta Zuidstraat 1a. Number di telefon tambe a keda mescos y pues por yama pa haci cita na 5833777.
Peticion
Como cu ta un traspaso automatico, e aseguradonan no mester haci nada ya cu tur dato di e pashentnan ta na disposicion di e dokter di cas nobo caba. Ta pidi cada asegurado si pa duna e dokter di cas nobo aki e oportunidad pa duna servicio medico y crea un bon relacion dokter – pashent cu bo.
Desacuerdo cu e traspaso
Solamente den caso cu bo no ta di acuerdo cu e traspaso automatico aki, e ora tin oportunidad pa den luna di september haci cambio di dokter di cas. E procedura ta cu e asegurado den e periodo ey (september 2022) mes mester busca un dokter di cas nobo, referiendo na busca firma di un dokter di cas di propio interes. Den caso cu haya e aprobacion den luna di september, por manda esaki via nos emailadres: klantenservice@uoazv.aw of e dokter di cas (nobo) mes ta manda esaki pa OE AZV.


text:
Gradicimento y Invitacion
Na nomber di su yiunan y demas famia, nos kier a manda palabra di gradecimento, na tur cu di un of otro manera a duna nan sosten y atencion y nan muestra di cariño durante di fayecimento y despedida di nos querida mama.
Sra. Etty Maduro-Franken
Un danki di curazon na Pastor Rey pa e bunita ceremonia. Na Angela y Julio Croes, Randall Croes, Nelson Tromp y Mariachi Luz de Luna, pa a canta y toca asina bunita pa nos dushi mama. Na Grupo Kawara, tur esnan cu a
manda flor y krans un myon di danki.
Alavez nos kier a invita pa dos santo sacrificio di misa: diahuebs 16 di juni 2022 y diasabra 18 di juni 2022 pa 7’or di anochi na Misa Sta Filomena na Paradera.
Boso presencia ta altamente aprecia.


text:
Sero Pita – Diabierna durante dia polisnan di Project Team Drugspanden tawata bezig un biaha mas, “pikiendo” esnan cu ta haci nan mes culpabel cu sea traficacion y/of bendemento di droga.
Algun rato prome na Sabana Blanco
Den e caso aki na Sero Pita, polisnan a trece e empleado J. Bito kende a wordo aresta na pia di trabou na Sabana Blanco un rato prome. E sospechoso ta conoci bou di e nomber Taliban.
Por a mira e empleado di e compania den su uniform y den boei.
No ta conoci si e cas na Sero Pita ta su cas of di su amiga.
Pero polisnan a trece na e cas unda cu por mira cu nan tawata busca rond y cu e sospechoso canando cu nan.
Momento cu nan a termina cu e ristamento paden y rond di e cas, transportwagen a yega a hiba e sospechoso J.Bito direccion warda di Shaba.
Na e cas por a mira un auto di recherche cu aparentemente lo tawata tin un dama di fam D. kende tambe a wordo aresta un rato prome na Departamento di Impuesto (DIMP). Ambos sospechoso a wordo deteni pa investigacion, nan detencion ta relaciona cu un caso di droga.
Pues asina nos por mira cu polisnan ta man yen cu adresnan y hendenan cu ta biba di e negoshi di droga.
E indice di e grupo aki ta halto, pero si tin un cooperacion mas estrecho entre tur e departamentonan concerni por tackle e problema aki mas efectivamente.
Debi cu no ta mustra tin un fin cerca na horizonte di e problema serio aki, unda cu e droga no matter what ta keda drenta e isla. Y ta aki esta e grens mester wordo miho controla y obviamente polis so no por haci esaki.


text:
Bo ta bo tin pregunta òf preokupante di su tereno i ta bai ta dividíDi Estado di Washington diborsio abogado di nos firma sa ku bo ta preokupante di su tereno, i yuda na mes na tur bo preguntanan tokante di divishon di e propiedat den un diborsio. Bou di nos estado di derecho, tur e biennan adquiridos pa bai pa un diborsio òf separashon mester ta plama i presentá na e corta. E parti di un kaso di diborsio hopi biaha a kousa un gran kantidat di stress nacional i e kuminsamentu di entre e parti. Algun biennan ta konsiderá tereno di komunidat i algun ta konsiderá independiente di e tereno. Ora di divishon di parti di e tereno, e tribunal konsiderá ku e naturalesa di e tereno, e ta bisa, si e tereno ta independiente di propiedat òf ta propiedat di e komunidat. Por tin diferente interpretacion di e ta e balor di determinashon biennan, meskos ku remente mester yega na e tereno. Ta importante tin un balor regular di tur e tereno (included e empeñonan, e invershon, e biennan rais di tereno i antigüedades), di manera ku un hustu i equitativa sierto di e tereno ku por ta mas lihé. Tur e biennan adquiridos pa un instrukshon, e prome ku ta propiedat di e komunidat. Na otro palabra, e tereno conta ku gusta derecho na e tereno pa kada un di e partinan. No excepcion di e regla aki, por susto, manera e biennan adquiridos pa instrukshon, e biennan adquiridos kla propiedat i algun di e biennan adquiridos kla soluciona ta un derecho sivil trese. Di komunidat di biennan no ta include e unico devengados durante di instrukshon, e kasnan i e cache adquiridos durante di instrukshon, meskos ku e invershon e ta realisa pa e instrukshon. Na embahador, e tereno, nan ta ta pa komunidat di biennan no tin semper aki lihé classification manera aki. Determinashon di e tereno di komunidat dilanti di e separashon di biennan no tin semper aki fásil komo mei opinion.
Por ehèmpel, di biennan adquiridos durante di instrukshon, ma kumprá ku nan kapital risibí di un propiedat, por ta konsidera komo propiedat separá. Den e situacion manera aki, ta e kaso por ta mas completo Fundamentu, nos bute riba abogado ta equipped ku e konosementu i di rekurso wèl pa yuda bo ta kla di e tipo di complejidad.
Laga nos ban hasi tur loke lokalmente posibel pa asegurado ta nan hink'ta kumplí. Ta importante cordia e siguiente di e kapital di circunstancianan na ku e determinashon ta independiente banda di tereno pa e komunidat den pregunta. Nos firma tin prueba ta trata ku esakinan teme ta complejos i por yuda inclui den kasonan mas difísil.


text:
JAMAICA – E selekshon di Kòrsou ku ta partisipando na e Kopa Karibe a sufri su di dos derota. E biaha aki tabata e ekipo di Cuba ku a gana di Kòrsou ku skor di 3-2. Cuba ta habri e markadó na di 15 minüt di e partido. Na di 45 minüt Kòrsou ta empatá e partido ku gol di Prince Rajcomar.
Cuba ta bai ariba 2-1 na di 51 minüt di e di dos mitar. Un biaha mas Kòrsou ta bin bek i empatá riba un tiru liber di Gevaro Nepomuceno. E partido ta keda 2-2 te den e di sinku minüt di tempu adishonal. Akinan Cuba ta bai ariba 3-2 riba un kòrner net promé ku e pitaso final.
Ku esaki Kòrsou ta sufri su di dos derota di e torneo i ta pèrdè e pase outomátiko pa CONCACAF Gold Cup na 2015. Ainda Kòrsou tin un chèns pa yega CONCACAF Gold Cup pero esaki ta nifiká ku Kòrsou mester sali e mihó number tres den e Kopa Karibe i konsekuentemente mester gana e próksimo partido pa mantené e speransa.
E di tres mihó selekshon di Kopa Karibe lo enfrentá Honduras den un partido di play-off, ku e ganadó avansando pa CONCACAF Gold Cup 2015. Den e ultimo partido riba djasabra 15 di novèmber e selekshon di Kòrsou ta enfrentá French Guiana.
Tabla di posishon despues di dos partido:


text:
Celebracion di ‘Solemnidad di Corpus Christi’ den Kapel di Bethania, na Noord.
Fiesta di Corpus Christi ta un di e celebracionnan di mas grandi den Iglesia Catholico.
Diadomingo, 19 di juni, ta ser celebra e Solemnidad di Santisimo Curpa y Sanger di Hesus Cristo den Kapel di Bethania na Noord.
E Mainta lo cuminsa cu un Santo Sacrificio di Misa na Misa Santa Anna na Noord pa 7:30 am, despues lo
sali cu un procesion guia pa polis pa Kapel di Bethania na unda gruponan di oracion lo cuminsa na reza e
Santo Rosario y despues lo resa Lauden. Asina henter e dia lo sigui cu diferente gruponan di oracion den
Kapel di Bethania pa Adoracion y Alabnsa te cu 8or di anochi, cu lo clausura e celebracion cu Verspers y
Bendicion Solem.
Pastor Santiago hunto cu Pastor Daniel di Parokia di Noord y Fundacion Kapel di Bethania (FKB) ta invita
pueblo di Noord y comunidad di Aruba henter, pa tuma un tempo y pasa na Kapel di Bethania
diadomingo awor, 19 di juni, unda cu lo tin oportunidad pa adoracion henter e dia i compañando
Santismo Sacramento di Altar.


text:
Diadomingo atardi a drenta informe di un accodente cu hende herida na e rotonde di Hato, mesora a dirigi tanto polis, ambilulans como tambe e equipo di rescate di bombero na e sitio. Na yegada di e patruya a. Bin compronde cu e dama chauffeur kende ta na estado a bay sali di e rotonde pa bay Tanki Flip y ela perde control bay kentel den e greppel y no por a sali. Na yegada di e equipo di rescate di bombero nan a corta e windshield pa asina e dama por a sali for di auto cu a keda den banda. Ambulans ya caba tabata na e sitio pa brinda asistencia y despues a transporte pa hospital.
Nota di redaccion na e accidente aki nos Colaborador cu tabata transmiti e accidente a cay y a herida su mes levemente e no tabata desea ni tabata mester di atencion di ambulans. Pa medio di esaki nos kier informa tur nos siguidornan y principalmente esunnan cu a keda preocupa p’e nos ta laga sa cu ela haya unicamente rasca na su man y cintura. Danki pa e atencion!


text:
Ta ser kalkulá ku pa aña, for di siudadanonan di tèrser mundu un total di 40 mil mion dòler ta ser hòrtá via korupshon i ta ser mandá pa eksterior!! En prinsipio, no mester tin niun lugá seif pa esnan ku ta hòrta di pobernan. Ku e pensamentu aki den mente, Banko Mundial i Nashonnan Uní lo bai lanta un sistema pa yuda nashonnan den desaroyo pa deskubrí korupshon i rekuperá e bienesnan hòrta aki na un manera mas fásil.
Banko Mundial
Banko Mundial ta kalkulá ku riba skala mundial, transakshonnan transnashonal ku tin di aber ku entradanan di aktividatnan kriminal, korupshon i huida pa belasting bo por papia di un montante anualmente di entre un trión pa 1.6 trión di dòler (un sifra ku 12 sero su tras!!!). Si por logra di rekuperá solamente un porshon chikí di e sènnan aki, lo por fi nansiá hopi programanan soshal di urgensia.
Aki na Antia tambe nos konosé korupshon na un manera bastante prevalente. E ehèmpelnan mas espektakular ku pueblo a haña sa di dje ta: Aeropuerto na Sint Maarten, Parker na Boneiru, Hòspital na Saba, stashonamentu di outo na Hato. Pero tin un andanada mas ku pueblo nunka lo no sa di nan, tanten ku nos keda ku un kòntròl ku, den práktika, ta kasi no-eksistente, òf ta (indirektamente) komplasiente ku e korupto. Tambe na Antia nos konosé e fenómeno “Waste” (desperdisio) bou di kual tin basta kos ku no por mira lus di dia ta sosodé.
Si riba skala mundial por logra di rekuperá 100 mion pa aña, e siguiente programanan wòrdu ehkutá (por ehèmpel): Imunisá 4 mion mucha òf konektá 250 mil kas na ret di awa òf finansiá tratamentu di mas ku 600 mil hende afektá ku AIDS.
Na Afrika ta ser kalkulá ku grosso modo 25% di e produkto brutu nashonal di estado ta disparsé den forma di korupshon. Esaki ta spantoso pa un kontinente ku tantu nesesidat. Korupshon no ta un problema di e mundu den desaroyo só. Sèn hòrtá via di korupshon masha hopi biaha ta finalisá
den mundu desaroyá òf riba kuentanan di banko òf via kompranan konsumptivo.
E sistema ku Banko Mundial i ONU ke krea no mester solamente rekuperá sènnan di korupshon, pero tambe purba sòru pa e sèn rekuperá no ser hòrtá pa di dos biaha. E sistema mester bai detektá sènnan di korupshon i labamentu di plaka mihó den un mundu moderno kaminda transakshonnan fi nansiero ta tur dia mas kompliká i ku sierto falta di transparensia. E krísis fi nansiero ku mundu ta aden e dianan aki ta parsialmente okashoná pa falta di transparensia den balor di sierto papelnan fi nansiero. E falta di transparensia aki ta hasiendo tur hende nervioso, pasobra niun hende no sa serka kua instituto fi nansiero e riesgonan mas grandi ta. Bankonan Sentral ke purba kalma merkado bashando likides i hasi fiamentu mas barata. Persepshon general ta ku e nerviosismo den merkado lo no kita te ora merkado sa balor real di sierto papelnan finansiero (entre otro papelnan ku garantia di hipotek riba bienes imobilario di balor dudoso) ku ta den diskushon e dianan aki.
Rekuperá sèn
Pa bai bèk riba rekuperá sèn di korupshon, Nigeria a logra di rekuperá 505 mion dòler for di Suisa. E Sra. èks-minister di finansa Okonjo-Iweala di e pais ei ku a supervisá e repatriashon di e enorme kantidat di sèn aki ta spera ku e sistema aki lo ninga ofisialnan korupto un lugá den eksterior
pa warda e tipo di plaka aki.
Tempu ku e minister ei a buska moda di repatriá e sènnan, e no tabata tin respaldo internashonal i hopi kontratempu. Entre otro tin pais ta pèrmití di konhelá e tipo di sènnan aki, pero no tin legislashon pa repatriá e bienesnan.
Na dezèmber 2005 un Tratado kòntra Korupshon di ONU (http://www.unodc.org/unodc/crime_convention_corruption.html) a keda adoptá, ku ta obligá un pais ku ratifiká e tratado, di koperá pa repatriá e sènnan. Un problema ta ku 98 pais te ainda no a ratifi ká e tratado aki. Entre otro Alemania, Suisa i Canada (Nota: Suisa t’e bankero di sèn korupto!).
Supervishon
Na Kòrsou e tópiko di supervishon i kòntròl ta basta den diskushon awor ku Kòrsou a ratifiká e Slotverklaring (6 di yüli, 2007) i a firma e Akuerdo di Transishon (28 di ougùstùs, 2007) ku Reino (tur dos dokumento por ser di download for di e Website di ARCOCARIB.COM; bai na ‘Knowledge Center’, click e bòtòn ‘legal’ i despues ‘Staatkundige Structuur’).
Ounke e órgano di supervishon i tur e otro kòntròlnan durante e temporada di transishon no ta órganonan di buska korupshon, sino di kontrolá ku e proseso di transishon ta sosodé manera el a ser palabrá, ta di spera ku e ehersisionan di kòntròl aki lo kondusí na un sistema di kòntròl adekuado pa futuru di Kòrsou.
Muchu mas mihó kòntròl, ta algu ku e pais Kòrsou mester pa sigui desaroyá su mes komo un pais moderno kaminda korupshon (un sangramentu finansiero basta pisá aworakí den nos sosiedat) no mester ta un tópiko diario mas den nos sosiedat. Korupshon ta algu ku tin su efekto negativo, mas ku tur, den e kalidat i kantidat di servisionan soshal na esnan ménos privilegiá di un sosiedat.


text: Diabierna anochi a drenta informe di un accidente cu hende herida riba e caminda entre Wayaca cu Cumana, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda un Hyundai Terracan coriendo cu velocidad halto a bay dal duro tras di un Toyota Altezza bay den banda dal un pick-up truck, door di e impacto a bolbe dal e Altezza den banda y finalmente bay dal riba un baranca canto di caminda. Debi na e impactonan 2 persona a resulta herida. Na yegada di e ambulansnan nan a atende e victimanan.


text:
WILLEMSTAD, 24 di novèmber 2020 – Pa medio di un karta dirigí na Promé Minister tantu presidente di CGOA, prof. dr. ing. Valdemar Marcha, komo vise presidente, LL.M. Franklin Hanze a duna di konosé ku entrante 1 di yanüari 2021 nan lo retirá for di e...
Minister Konket: ‘Redukshon di gastu notabel den 2022’ Ta spera ku e hubilashon antisipá boluntario (vrijwillige vervroegde uittreding, VVU), riba kua ya kasi tin un akuerdo entre gobièrnu i representashon sindikal di empleadonan públiko, lo kondusí na aña 2022 i no...
“Trabounan hasí p’e kousa públiko meresé mihó” E kooperashon di sentralnan ku ta sali na interés di empleadonan públiko na Hulanda, SCO (Samenwerkende Centrales voor Overheidspersoneel), resientemente a hasi un yamada serio na gobièrnu Hulandes den kua e ta boga pa...
Entrante promé di mei Komishon Sentral di Sindikatonan (CCvV) tin un presidente nobo Willemstad, 5 di mei 2020 Konforme e artíkulonan 1 i 2 di nan reglamentu di órden CCvV a apuntá un presidente nobo pa e periodo di promé di mei 2020 te ku 30 di aprel 2021.Durante di...
Resultado di diálogo sosial bilateral tokante posishon hurídiko di empleadonan públiko Willemstad, 28 di februari 2020 – Durante e reunion di e plataforma Centraal Georganiseerd Overleg in Ambtenarenzaken (CGOA) di djaweps 27 di febrüari 2020, Gobièrnu, representá pa...


text:
Orashon djamars 4 di òktober 2016
Boso a tende tòg kon mi tabata biba tempu mi tabata sigui religion hudiu; sin mizerikòrdia mi tabata persiguí iglesia di Dios i tabata buska pa destruyé. Den religion hudiu mi tabata progresá mas ku hopi otro hudiu di mi mes edat den siguimentu di e tradishonnan di mi antepasadonan, pasobra mi tabata mas zeloso ku nan tur. Pero Dios ku a skohe mi i ku den su bondat a yama mi, a hiba di gustu di revelá su Yu den mi bida. El a hasié pa mi prediká e evangelio tokante E na esnan no hudiu. Ora esaki a sosodé, mi no a kore pidi niun hende konseho. Tampoko mi no a kohe kaminda pa Herusalèm bai serka esnan ku tabata apòstel promé ku mi, pero mi a bai Arabia i despues Damasko bèk. Tres aña despues mi a bai Herusalèm pa sera konosí ku Kefas i a keda diessinku dia serka dje. Mi no a mira niun otro apòstel sino Hakobo, ruman di Señor. Dilanti di Dios mi ta sigurá boso ku loke mi ta skibi ta bèrdat! Despues mi a bai bishitá algun region na Siria i Silisia. Pero e rumannan den Kristu di e iglesianan na Hudea sí no tabata konosé mi personalmente. Tende nan a tende hende bisa: ‘Ántes e hòmber akí tabata persiguí nos, i awor at’é ta prediká e mesun fe ku e ker a destruí!’ Anto e ora ei nan tabata alabá Dios pa loke a sosodé ku mi.
Galatanan 1:13-24


text:
ORANJESTAD, Aruba – 27 di December 2021
Casonan di Covid-19 ta subiendo drasticamente atrobe, di cual ultimo dianan e ta entre 100 cu 150 positief pa dia cu ta haci cu pa nos contact personanan positivo por tarda entre 1 pa 2 dia.
Pa cu esaki Directie Volksgezondheid ta recorda tur persona cu test positivo pa tene su mes na e siguiente reglanan:
Isola bo mes, purba di no tin contacto cu ningun otro persona pa asina evita mas contagio,
Keda pendiente di bo telefoon, DVG lo contact bo pa asina hasi un intake cu bo persona encuanto unda y cu ken bo tabata den contacto cune ultimo dianan,
Prepara e informacionnan aki (lista di contacto) pa asina cu nos tuma contacto cubo bo por tin tur informacion na man mes ora,
Si bo tabata den cercania di un persona sin tapaboca, menos di 1.5 meter y pa mas di 15 minuut por pone e persona aki riba bo lista di contacto.
Nos ta pidi encarecidamente pa pasenshi y cooperacion y pa tene bo mes na e reglanan aki.
Pa informacion, cita pa test y certificado di vacuna por yama numbernan 522-4200 / 280-0101 / 522-4211.


text:
Gobierno di Aruba: DENZEL DUMFRIES: SI BO KERE DEN BO MES Y BO SA KICO BO KIER TUR COS TA POSIBEL Exito na tur muchanan participando den Weganan Escolar 2022
ORANJESTAD – Diabierna 17 di juni na ocasion di apertura di Weganan Escolar 2022, WE Aruba, E hoben deportista profesional Denzel Dumfries a hiba palabra na tur muchanan presente y desea nan exito durante e weganan escolar.
Sr. Dumfries a haci uzo di e oportunidad pa gradici Prome Minister Evelyn Wever – Croes y tambe Minister encarga cu deporte Endy Croes pa e oportunidad di ta presente. “Mi ta hay’e sumamente fantastico pa ta aki y pa mira cuanto mucha lo participa na e weganan aki.” El a sigui bisa cu e ta un honor pa e por ta na Aruba unda cu el a biba algun tempo y unda cu semper e ta sinti’e na cas unabes cu e tey bek.
“Mi ta haye interesante pa mira tur e felisidad di muchanan y cuanto gana e muchanan tin pa participa na e weganan.” Sr. Dumfries a splica di e bunita ruta cu el a encamina pa yega na hunga pa Inter Milan y tambe pa forma parti di e team nacional di Hulanda y aworaki den preparacion pa WK na december.
“Tur esaki mi a logra door di traha duro, kere den mi mes, confia den mi mes y semper busca retonan nobo pa mi mes. Algun dia bo ta logra y otro dianan no, pero un cos cu mi semper tabatin ta cu mi ta kere den mi mes. Si bo ta kere den bo mes, den bo mesun cualidadnan y bo sa loke bo kier, e orey tur cos ta posibel. Esey ta loke a semper pusha mi durante henter mi carera te dia di awe,” sr. Dumfries a bisa.
Por ultimo, el a gradici un y tur cu a haci posibel pa e por tabata presente na e apertura di Weganan Escolar 2022. “Mi ta haye fantastico pa mira cuanto hende a presenta na e ocasion”. Alabes sr. Dumfries a desea tur mucha hopi exito cu e weganan y spera cu cada mucha duna e miho di nan mes, “Doe jullie best”.


text:
ORANJESTAD – Hopi lo puntra kico un brug tin di haber cu un miho calidad di bida pa e ciudadanonan di Aruba. “Tur cos,” Minister di Infrastructura Benny Sevinger a bisa na momento cu el a presencia e ultimo trabounan cu ta wordo haci riba e brug nobo di Green Corridor.
Den fin di e siman aki a pone e base pa e brug y a basha azeta. Diabierna mainta a cuminsa pa pone e ultimo capa di asfalt, cu ta cubri e caminda di e brug. “Na momento cu esaki tabata tumando luga, a bin den mente historia di nos pais. Para aki nos por mira tres generacion di brug,” Sevinger a conta. El a papia di e brug mas pazuid (di Spaanslagoen) cu a wordo construi na 1929 door di Isaac Wagemaker, cual a conecta e parti pariba y pabou. Hopi añanan despues a construi e otro brug (cu semper a wordo yama brug nobo) cu a trece un desaroyo nobo pa San Nicolas. “Awor tin un brug nobo cu lo trece un desaroyo hopi mas grandi pa pariba di brug, alabes treciendo mas siguridad den trafico, cu mi colega di husticia Arthur Dowers ta papia hopi di dje. Emocion ta yena bo curpa ora mira cu un pais ta avansado cu tempo y cu e Gobierno aki sigur cu a dicidi cu ta padilanti nos mester bay y a bini cu proyectonan cu ta trece un cambio grandi den bida di nos ciudadanonan”. E ta un alivio tanto pa esnan cu ta biba pariba como pabou di brug y cu tur dia mester trafica den e area aki.
E mandatario a splica cu e ampliacion di e caretera cu ta pasa via di e brug di Green Corridor, ta bay reduci e tempo cu e chauffeurnan ta keda pega den trafico den oranan di mainta y atardi. E tempo cu nan ta resta awor ta tempo cu nan por dedica na nan famia, comparti mas tempo di calidad cu nan sernan keri. “E ta mas cu un proyecto di infrastructura. E ta trece un desaroyo cu nos ta duna un calidad di bida na tur ciudadano cu ta biba aki bay ariba, treciendo klinkers dilanti nan cas, walkway, ta bay bin parke, fietspad, etc. E no ta simplemente un caminda cu ta conecta un parti di Aruba cu e otro, pero e ta un desaroyo completo pa e comunidad.”
Sevinger a gradici Prome Minister Mike Eman, kende ta pusha cerca tur hende pa e proyectonan aki keda cla, pasobra e ta algo grandi pa nos pais y algo grandi den bida di e ciudadanonan di Aruba.


text:
Ouditoria
Ora papia di ouditoria kontabel (na hulandes: auditing) ta referí akinan na kòntròl di e kuentanan òf e bukinan di un kompania. Esaki ta enserá:
- investigashon di e diferente prosesonan di un kompania;
- kòntròl riba e relato finansiero di un kompania.
Meta di un ouditoria kontabel ta pa duna seguridat na esnan interesá den e funshonamentu di un kompania. Por ta trata aki di Akshonistanan, Hunta di Komisario, Hunta di Maneho, Prestamistanan, trahadónan i Fisko. Un ouditoria riba e diferente prosesonan di e kompania ta enserá un investigashon riba e medidanan i desishonnan ku a wòrdu tumá òf sa tuma pa operá e kompania. Un ouditoria finansiero ta konsentrá riba e konfiabilidat di e relato finansiero. E persona ku ta kontrolá ta un eksperto riba e tereno aki, un akountent por ehèmpel. E resultado di e ouditoria ta wòrdu poné den un rapòrt.
Por hasi un ouditoria kontabel riba e kompania kompletu òf un parti; sierto departamentu òf proseso so por ehèmpel. Tin diferente tipo di ouditoria, manera:
- Ouditoria operashonal – akinan ta kontrolá e diferente prosesonan di e kompania
- Ouditoria di data – akinan ta konsentrá riba e IT di e kompania.
- Ouditoria finansiero – akinan ta kontrolá e relato finansiero
- Ouditoria forénsiko – akinan ta hasi un investigashon riba froude
- Ouditoria riba kalidat – akinan ta kontrolá si e kalidat ta kumpli ku normanan vigente


text:
LOS ANGELES, CALIFORNIA – E pelotero Kenley Jansen ku a drenta e proseso di arbitrahe salarial den siman tras di lomba a pidi un salario di $5.05 mion for di Los Angeles Dodgers. E ekipo na su turno a ofresé Jansen un salario di $3.5 mion.
Kenley lo sinta na mesa huntu ku Dodgers pa wak si nan por yega na un akuerdo. Den kaso ku Jansen i Dodgers no yega na un akuerdo, e kaso lo keda skucha pa e ‘panel’ di árbitro. Na su turno e panel di árbitro ta disidí e ora ei si e hungadó of e ekipo ta haña loke e la pidi, despues ku kada un defendé nan propuesta. E ultimo aki lo tuma lugá entre 1-21 di febrüari próksimo, si yega asina leu.


text:
Sharineska (Neka) Florencia
Lijken verzorgster (enfermera di defuntu)
Sharineska Florencia ku tur hende konosé komo Neka ta Lijken verzorgster. Esta enfermera di defuntu. I no kere ta sin mas ta yega drecha un defuntu, mester bai un estudio spesial pa esaki. I Neka a konta ‘Djasabra’ ta kon esei a sosodé.
El a splika ku for di ora e tabata chikí el a bisa su mama ku e ke drecha defuntu. Su mama a kere ta wega i a bisé no. Pero segun tempu a bai el a sinti ku esaki e ta yamá pe i esaki e ke hasi. Neka nunka promé a yega di drecha defuntu. El a bai skol, kore stazje i drenta e trabou. Neka a kuminsá studia na Ulanda. Tempu el a bin Kòrsou bèk tabatin un kurso i a siña drecha defuntu. El a kore stazje na tur agensia funerario i a keda na El Consolador.
No ta kibra nada
Riba kaya por tende yen historia di kon ta drecha un defuntu. Mester kibra su man pa bistié su paña ta un di e historianan. Neka a nenga kategorikamente ku esaki ta e kaso. Na promé lugá ora bin ku e defuntu ta poné den frizer. Un dia promé ku entiero ta saka e defuntu for di frizer i limpia su kurpa i bisti su paña. No ta kibra nada na e defuntu su kurpa. E man i pia ta move normal pa por bistié su paña. I tampoko ta kibra su paña. Ta manera un hende bibu ta bisti su paña. E ta bisti karson djabou, BH, mea etc., etc.
Den Neka su trabou no ta solamente drecha defuntu pero e ta buska defuntu tambe kaminda esaki a fayesé. Si ta un persona ku a bira víktima di un krímen, Neka a bisa ku esei tambe tin su trabou. Pero purba hiba e kara bèk na loke e defuntu tabata promé ku el a fayesé, esta si el a haña kap.
Defuntu ta yora?
Defuntu ta yora? Neka personalmente no ta kere ku e defuntu ta yora pero mas bien e defuntu ta soda. Kòrda ku e tabata den frizer i e ta bezig ta difròs i p’esei e awa ta kore kisas for di su wowo. Loke ku Neka no tin splikashon pe ta ora el a yega di mira un defuntu haña Kippevel ora tabata drech’é. Neka no por a komprondé esei i te awe e no por a haña un splikashon pa esei.
8 pa 9 ora for di frizer
Ora saka un defuntu for di frizer, e por keda afó sin den frizer promé e kuminsá deskomponé ta dura sigur 8 pa 9 ora. I p’esei un entiero por tuma lugá na kas kaminda no tin èrko. E kas mester ta adekuá pa e defuntu por para einan. Por ehèmpel mester tin lugá di parker vooral pa entieronan ku ta hala hopi hende.
“E trabou aki komo mi gust’é asina tantu, loke mi yega hasi, ora mi bai kas a keda aki. Mi ta bai kas ku otro mentalidat. Mi no ta kue kos di trabou bai kas kuné i tampoko kue di kas bin trabou kuné” Neka a enfatisá.
Laga e famia hasi su kos
El a bisa ku mester laga e famia hasi loke e tin gana di hasi ku e defuntu den e kaha drumí ei. No lubidá ku ora e kaha dal sera, e hende no ta wak e defuntu ei mas. I p’esei nan no ta bisa famia pa no mishi, no hasi esaki i esaya ku nan defuntu. E ta yama esei hunga ku sentimentu di hende. Tin biaha famia ta keda mishi mishi i boka òf wowo ta habri pero ta drech’é bèk. E boka ta wòrdu kos’é pero niun hende ta ripará esaki.
Mi satisfakshon
Loke ta un satisfakshon pa Neka ta ora e famia bin bèk serka dje i bisé ku nan defuntu a keda manera e ta.
Drecha morto ku 16 aña
Ragina Welvaart ta un hobensita di 16 aña ku su pashon ta drecha morto. Inkreibel pero bèrdat. El a kore stazje na El Consolador i a disidí ku e ke bai sigui studia den e direkshon aki. Sea Lijken verzorgster òf mas leu un patólogo.
Ragina ta kòrda ku 5 pa 6 aña e tabata wak na televishon hendenan ta blanku bisti ku defuntu. Su mama a dun’é splikashon i e kos ei a keda den su kabes. I el a keda ku ta esaki e ke hasi. Den VSBO den klas 3 el a skohe pa bai kore stazje na El Consolador. Asina su mama a ripará ku realmente ta esei e ke bai den dje.
Ragina ta den su último aña di VSBO. Su intenshon ta pa aki dos pa tres aña e bai Ulanda, kambia su estudio kompleto i bai den loke e ke realmente esta Lijken Verzorgster.
Atendiendo ku defuntu ta algu masha dushi pe. “Mi a gusta e trabou. Delaster kos ta dushi. Vooral e parti di kose boka. Tur esei mi a siña. E ta kose boka di e defuntu pa su boka no habri”.
Ragina ta kòrda ku riba su promé dia, e tabata bezig ku un defuntu esaki a saka sleim for di su nanishi. Ta hende morto nan ta i por spera hopi kos. Nan por respu, nan por saka bientu i tur esei ta masha normal.
E ta konsiente ku e mester siña hopi di defuntu. E estudio ta siña enfermedatnan ku nan tin di tene kuenta kuné ora di drecha defuntu. E ta gosa di e trabou aki segun Ragina.


text:
Un desaroyo sostenibel ta aspira pa crecemento economico den harmonia cu calidad di bida di nos hendenan y proteccion di nos naturalesa. Como Minister encarga cu Desaroyo Sostenibel y realisacion di Metanan di Desaroyo Sostenibel (SDG’s) di e Agenda 2030 di Nacionnan Uni, Minister Wever ta enfatisa e importancia di igualdad di genero y reduccion di desigualdad. Esaki ta conta specificamente pa meta 10.2 pa empodera y promove inclusion social, economico y politico di tur, a pesar di edad, sexo, desabilidad, rasa, etnicidad, origen, religion, estado economico of otro estado y e principio di no laga ningun hende atras (leave no one behind). Den e vision di maneho di Minister Wever a pone atencion specifico na e tema di reduccion di desigualdad.
Derechonan humano manera e derecho riba igualdad ta stipula den nos Constitucion y den tratadonan internacional, manera e Convencion Europeo di Derechonan Humano (EVRM). EVRM ta proteha tambe e derecho riba un bida familiar (‘family life’) no obstante e preferencia sexual.
Na aña 2015 Corte Europeo pa Derechonan Humano a stipula cu den caso cu un pais no ta brinda oportunidad pa parehanan di mesun sexo drenta enlace matrimonial, e pais tin e obligacion pa brinda e personanan aki un alternativa pa por registra nan relacion pa medio di un forma di un union civil, cu lo mester brindanan por lo menos e derechonan basico (‘core rights’) pa proteha nan relacion. Pais Aruba a cumpli cu e obligacion aki pa medio di nos Codigo Civil cu a drenta na vigor na luna di september aña pasa. Desde e tempo ey ta posibel pa parehanan di e mesun y di diferente sexo efectua un union civil (‘geregistreerd partnerschap’).
Sinembargo tin cambionan legal cu mester tuma lugar ainda pa por papia di igualdad completo entre parehanan cu a efectua un union civil y parehanan casa na Aruba. E hecho cu a regla solamente e ‘core rights’ ta significa cu e derechonan cu un matrimonio ta ofrece na parehanan casa riba por ehempel tereno fiscal, di pensioen, di herencia pero tambe di relacionnan di famia, no ta conta pa parehanan cu a efectua un union civil.
Pa reduci e desigualdad aki y pa promove e inclusion di diferente (grupo di) personanan den sociedad, ta importante pa regula e posicion huridico di parehanan den un union civil mas tanto cu ta posibel di e mesun forma cu esun di e parehanan casa. Despues di a regla pues e ‘core rights’ pa parehanan cu tin un union civil, ta toca turno pa regla e consecuencianan legal di esaki den forma di derechonan complementario (‘supplementary rights’). Pa por haci esaki Minister Wever a pidi Conseho di Minister pa aproba pa haci un inventarisacion di e cambionan di nos Codigo Civil cu mester tuma lugar pa reduci desigualdad na Aruba, cual peticion a keda aproba den mei 2022.
“Como Minister encarga cu Desaroyo Sostenibel mi ta kere den igualdad pa tur ciudadano di Aruba y cu niun hende mag keda atras. Como Pais nos mester percura pa nos cumpli cu tratadonan internacional y garantisa derechonan humano” – Minister Geoffrey Wever a declara.


text: Tur siman riba diahuebs Minister di Cultura ta reuni cu persona of instancia cu ta traha na bienestar di Cultura di nos Pais. E siman tras di lomba, Minister Maduro a reuni cu Fundacion Go Cultura pa asina haya sa mas di nan proyecto nan pa yuda Aruba den e proceso di formalisa y desaroya nos Industria Cultural y Creativo. Minister Maduro a hiba un combersacion riba e necesidad pa por tin un bista concreto riba e sector creativo di Pais Aruba den forma di un mapa cu ta contene informacion basico y tambe mas detaya di e sector creativo na Aruba. Durante e combersacion interesante aki a resalta con importante inclusion di henter e sector cultural y creativo ta den e proceso pa traha un mapa cu ta brinda un bista di e grandura y potencial di e sector creativo na Aruba. Go Cultura a indica na e mandatario cu nan ta trahando riba un plan pa ‘map’ e sector creativo na Aruba. Un ‘mapping’ di e sector creativo lo brinda no solamente informacion di e balor y e impacto economico di e sector creativo, pero tambe lo expone su balor pa desaroyo y transformacion social di nos isla. Den e dianan nos dilanti, Go Cultura lo brinda informacion riba e proyecto unico aki cu nan lo haci na bienestar di comunidad.


text:
Despues di tres triunfo den e kampionato di beisbìol Dòbel A, Sta Maria Pirates Chippie a sufri su promé derota. Tabata Marchena Braves ku awe, djaluna 6 di mei 2019, a bin djatras pa kibra e invikto dje kampion di Kòrsou ku skor di 4-3.
E kampionato nobo di Federashon Besibòl Kòrsou (Febeko) a sigui awenochi den Stadion Johnny Vrutaal na Rif, Otrobanda. Esaki tabata e di 13 enkuentro den e kompetensia ku e aña aki tambe ta patrosiná pa Aqualectra NV.
Sta Maria Pirates a kuminsá e wega hinkando 1 kareda den su promé turno na bate. E kampion di Kòrsou a amplia e skor ku 2 kareda mas den di kuater inen i tabata mustra manera ta bai logra su di kuater viktoria siguí.
Despues di seis inen sin por a skor, Marchena Braves ta logra hinka su promé kareda den bòm di su di shete turno: 1-3. Den e sigiuente inen e tim di Marchena ta bòltu e skor inesperadamente ora ku e hinka 3 kareda pa tuma ventaha: 4-3. Sta Maria no a logra hinka kareda den su último turno i asina sufri su promé derota dje kampionato.
Picher Servinus a gana e wega pa Marchena Braves. Ela drenta di relevo den di shete inen na lugá di picher habridó Benita, ku durante 6 inen a pèrmití 3 kareda riba 5 hit. Servinus den 3 inen di relevo no a pèrmití kareda ni hit na Sta Maria Pirates, aunke ku ela regalá 4 ‘base por bola’ i ponchá 2 Pirata.
Alexander Henrietta tabata e hòmber grandi pa Marchena Braves na bate. Ela bati 1 hit den 2 turno. Esaki tabata un homerun i ku esaki ela sòru pa hinka 2 kareda aden pa su tim. Alex Henrietta tambe tabata bon den kaha di bateo: 2 hit den 4 turno. Finalmente Van Blarcum a kaba ku 1 hit den 1 turno.
Picher pèrdèdó a resultá Martis. E tabata e di dos relevista ku a mira akshon pa Sta Maria Pirates. Bloem a kuminsá riba montíkulo pa e tim kampion di Kòrsou i a pèrmití solamente 1 hit den tres inen di trabou. Den di kuater inen ela traha lugá pa Lourens ku tambe den tres inen a pèrmití 1 hit só. Martis den 1,2 inen a haña 4 kareda kontra riba 4 hit, entre nan e homerun di Alexander Henrietta.


text:
Durante un resurgimiento devastador di coronavirus na varios ciudad di Brasil, funcionario federal di salud di pais di zuid amerika finalmente a vota pa autorisa dos vacuna pa uso di emergencia.
E agencia regulador Anvisa a aproba e vacuna di Oxford/Astra Zeneca manera e vacuna Coronavac. Minuutnan despues, Monica Calazans, un enfermero di e centro di Sao Paulo a bira e prome ciudadano pa tuma e vacuna.
Calazans tin un riesgo halto di complicacion pa Covid-19 y ta traha na unidad di ciudado intensivo (UCI) . El a cuminsa yora prome cu el a ricibi e inyeccion di Coronavac. El a ricibi e vacuna na Hospital das Clinicas di Universidad di Sao Paulo.
Brasil ta e pais mas afecta di e region
Brasil ta e pais mas afecta pa Covid-19 na Latinoamerica. El a registra mas di 8 miyon di caso y mas di 200.000 morto pa coronavirus. Varios di nan bisiña a proba e uso di vacuna.
E vacuna Coronavac, desaroya pa compania di China Sinovac, awo ta autorisa pa e uso di 6 miyon di dosis importa. E tin e historia na estado di Sao Paulo, unda cu e instituto Butantan a realisa pa clinica di 3 fase. Butantan tambe lo produci dosis futuras.


text:
ORANJESTAD, Aruba –26 di october, 2020:
Campaña anual di vacunacion contra Influenza organisa pa Departamento di Salud Publico a cuminsa.
¿Dicon e vacuna contra influenza ta bon?
Influenza ta un malesa potencialmente grave cu por hiba un persona na wordo hospitaliza y den ocasionnan severo, por hasta provoca morto. Cada temporada di influenza ta diferente y e infeccion ocasiona pa e virus di influenza por afecta hende di diferente manera.
E vacuna anual contra influenza ta e miho forma pa wordo proteha contra e malesa aki. Ta cientificamente demostra cu e vacuna aki tin hopi beneficio, manera e reduccion den e riesgo pa desaroya complicacion pa motibo di influenza, hospitalizacion y dañonan severo na salud.
Actualmente e vacuna contra influenza ta wordo administra di manera gratuito na esnan den e grupo di riesgo cu ta personanan cu:
Bronkitis
Pulmonia
Griep constante
60 aña y mas
Mucha bou di 5 aña
Malesanan cronico of malesa di sistema respiratorio
Obesidad
Ta na estado
Tin un sistema inmunologico abou door di malesanan manera cancer y HIV.
Siguientemente nos schedule di vacunacion contra influenza pa e siman aki:
Diamars 27 di october y 3 di November: Centro di Bario Noord / 9am-12pm
Diahuebs 29 di october: Centro Playa Pabou / 9am-12pm
Diabierna 30 di october: Centro Curazon Santa Cruz / 9am-12pm
Dialuna 2 y 9 di November: Centro di Bario Brazil / 9am-12pm
Esnan cu ta cualifica pa ricibi e vacuna gratis mester presenta cu nan recept di Dokter di Cas y nan Zorgpas di AZV na un di e localidadnan riba orario di nan cita. Adultonan mayor di 60 aña mester presenta solamente cu nan Zorgpas di AZV valido. Pa por yega na un di e localidadnan ta nesesario traha un cita atravez di www.dvg.aw of por yama 5224239 of 5224241.
Tur otro persona cu ta interesa pa wordo vacuna, pero no ta cay den e grupo di riesgo, por cumpra e vacuna cu ta solamente disponibel na seccion di Malesanan Infeccioso. Pa cumpra e vacuna mester haci un cita online via www.dvg.aw. Ariba e website lo encontra un link pa por traha un cita pa campaña di vacunacion contra influenza. E vacuna no lo ta disponibel pa cumpra na niun otro luga.
Pa esnan cu no tin acceso na internet, por haci un cita pa cumpra e vacuna telefonicamente yamando na 5224239 of 5224241. Nos ta prefera pa e proceso bay via un cita online, ya cu nos telefonnan ta constantemente ocupa relaciona cu e maneho di e crisis di Covid-19; si toch ta dicidi di yama, por fabor, tene pasenshi.
E vacuna tin un costo di fl 20,- cu por wordo paga unicamente cu bo carchi di banco (swipe), no ta permiti pa paga cu placa cash.
Departamento di Salud Publico tey pa bo, nos kier bo bon!


text:
Esther Etlyn Jansen, (Softbol)
Deportista
mihó konosí komo Jèt, a nasé dia 22 di aprel 1951.
Na 1963 Sr. Ashton Gumbs Q.e.p.d. a funda sòftbòl klup Cardenales originalmente den bario di Parera i despues a amplia e klup ku algun damita mas di e barionan di Saliña i Steenrijk.
Esther, su rumannan a dun’é e nòmber di kariño di “Jet”, ta bini di un famia di deportista ,tabatin 4 ruman aktivo riba tereno di deporte tantu den beisbòl komo sòftbòl.
Jèt a kuminsá hunga sòftbòl na aña 1965 den S.B.C. Cardenales den kua klup e tabatin un ruman muhé tabata hunga. Sr. Ashton Gumbs, di felis memoria, su esfuersonan , asistí pa su coach sr. Sonny Martina a hasi ku Jèt a haña oportunidat pa desaroyá su talento i kapasidatnan deportivo ku a hiba Jèt na un karera deportivo hopi eksitoso tantu na Kòrsou komo den eksterior.
Jèt a kuminsá hunga posishon di shòrt stòp, despues tersera base, picher, primera base i finalmente Jèt a bira un “all around player” den sòftbòl. Un di e poko hungadónan den sòfbòl di Kòrsou i Antia Ulandes ku por a hunga sòfbòl bon tur posishon. Jèt tabata sobresalí pa su fildeo impagabel, tirunan fuerte i sertero i un bateo temibel. Jèt, ku e sistema agresivo pero alegre ku e tabata hunga sòftbòl a kombèrtí den “spark plug” di S.B.C. Cardenales, i no a tarda muchu ku Jèt a pasa pa forma parti di selekshon di sòftbòl di Antia Ulandes. Esther “Jet” Jansen tabatin aktuashon sobresaliente i den no ménos ku 2 okashon na 1971 Kamp. CONCACAS na PTO Rico i na 1973 na Kamp. CONCACAS na Valenvia, Venezuela e ta keda proklamá komo MVP di kampeonato, miéntras el a sa tambe den tur dos okashon poderá di titulo di kampeon bate. Na 1976 na Kampeonato CONCAS na San Salvador tabatin aktuashon destaká ku a yuda Antia Ulandes konkista Medaya di Oro, miéntras Jet un biaha mas a sali kampeon bate i e hungadó ku mas “two base hit” bati. Huntu ku Aida, Esther ta e dos úniko hungadónan di Antia Ulandes ku tin riba nan nòmber dos “MVP Award” otorgá pa Confederashon Regional di Softbol, miéntras Esther Jansen den Kompetensia internashonal den no ménos ku 3 okashon a sa di konkista titulo Kampeon Bate
Karera deportivo 1965-1998
1965 Afiliashon na sòftbòl klup Cardenales.
1967 Kondekorashon ku medaya di oro komo deportista femenino di aña.
1970 Promé finalista Reina di deporte (representante sòftbòl)
1970 Esther ku ekipo SBC Cardenales ta representá Korsou na St. Thomas Virgin Islands tèrminá na di tres lugá.
1971 Kondekorashon ku medaya di oro deportista femenino di aña pa di dos bes.
1971 Selekshon di Antia ta gana medaya di oro na Puerto Rico den kampeonato C.A.C. Esther ta gana e titulo di hungadó mas destaká di C.A.C.
1973 Selekshon di Antia ta gana medaya di plata na Venezuela den di dos kampeonato C.A.C. Esther ta gana e titulo di hungadó mas destaká pa di dos bes i ta Sali tambe kampeon bate.
1973 Dirigente di S.B.C. Cardenales ta pone konfiansa den Esther i ta nombr’é kapitan di ekipo.
1974 Esther ta forma parti di selekshon di Antia pa e di 12 weganan C.A.C. na Sto. Domingo , Antia ta keda na di tres lugá ganando medaya di bròns.
1976 Selekshon di Antia ta gana medaya di oro na El Salvador durante di tres kampeonato C.A.C.
1978 Selekshon di Antia ta biaha pa Colombia.
1978 Esther ta risibí plaka di mérito pa trabounan inkansa-bel na interes di sòftbòl di C.D.M.
1979 Esther ta biaha ku S.B.C. Cardinales pa St. Maarten pa un torneo di Antia Hulandes i ta keda n di dos lugá.
1983 Plaka di mérito otorgá dor di SITEK komo miembro dediká na deporte pa mas ku 10 aña.
1983 Na 1983, Esther “Jèt” Jansen a base di su eksperensia komo un deportista femenino eksitoso ta haña invitashon pa ta oradó na un simposio di deporte organisá pa SEDREKO i CSF den oula di Universidat di Antia Ulandes den kua “Jèt” tabatin ku elaborá riba e tema: “E hende muhé den Deporte”. Esther “Jèt” Jansen a laga un bon impreshon atras ku su konferensia.
1985 Partisipashon na weganan interinsular na Aruba Esther i su ekipo ta titulá sub. kampion.
1986 Esther huntu ku su ekipo S.B.C. Cardenales ta titulá kampion di Korsou poniendo un fin na e racha di viktoria di Pichingolo.
1987. Esther huntu ku su ekipo ta titulá sup kampion di Korsou.
1988 Na 1988 Esther “Jèt” Jansen ta bira e promé hungadó femenino di sòfbòl ku ta bira mènedjer di un klup di sòfbòl den klase AA. Banda di esei “Jèt” ta demostrá di ta un persona polifasétiko ora e kambia bate i wante pa mikrofon i bira e promé komentarista femenino deportivo na Kòrsou durante e eksitoso kampeonato C.A.C. organisá na Kòrsou..
1990 Plaka mérito otorgá dor di bario di Parera komo promé dirigente femenino.
1991 Medayista di plata ku e ekipo di Cardenales.
1993 Plaka di mérito otorgá dor di SBC Hell Angels pa aporte durante torneo organisá.
1995 Na 1995, e biaha aki na Ulanda durante “Haarlemse Honkbal Week”, Esther “Jèt” Jansen ta fungi komo komentarista deportivo na radio.
1998 Na 1998, Esther “Jèt” Jansen, ta kologá wante, bate i spaik, i ofisialmente ta buta un punto final tras di un karera impreshonante den sòfbòl ku a kuminsá mas ku 30 aña pasá
2002 Esther ta risibí plaka konmemorativo na okashon di 50 aña di eksistensha di C.S.B.
2014 Esther ta drenta Salon di Fama di CSOF.


text:
ORANJESTAD – Dialuna mainta e prome dia di e conferencia anual di networking di IHR den e region Caribense a tuma lugar, asina Minister di Turismo y Salud Publico Sr. Dangui Oduber a duna di conoce. Esaki ta un conferencia cu ta keda atendi pa profesionalnan/representantenan den cuido di entre otro Hulanda, Aruba, Curacao y Sint Maarten como tambe e islanan BES. E conferencia aki ta di 13 pa 17 di juni y e ta tuma lugar den e ballroom di Hyatt Place Aruba Airport.
Minister Oduber a splica cu e proposito di e conferencia di IHR ta pa comparti conocemento y experencia. Tambe pa monitoria e progreso di e implementacionnan tuma den e IHR y pa dialoga con ta sigui bay pa dilanti. Di e manera aki ta sigui fortifica Salud Publico y particularmente keda mehora e control riba enfermedadnan transmisibel den e region Caribense.
Minister Oduber ta reconoce cu tur e islanan tin nan propio identidad y cultura, pero nos ta comparti y ta confronta hopi retonan similar. Specialmente ora ta trata di e implementacionnan di e reglamento internacional di salud y e capacidadnan basico cu e islanan ta spera di por desaroya den e sentido aki. Minister Oduber ta kere cu tur e islanan por siña hopi di otro door di comparti nos conocementonan y experencianan.
Segun e mandatario e pandemia di COVID-19 a recorda nos tur con importante e ta pa ta prepara pa un pandemia. Cu e conocemento y experencia recientemente adkeri durante e pandemia, esaki ta e momento oportuno pa discuti nos fortalesanan y nos debilidadnan existente y con nos por mehora e preparacion y reaccion na momento cu tin un pandemia riba e diferente islanan.
Tin hopi topico importante riba e agenda cu lo bay discuti riba dje durante e siman aki pa yega na un conclusion satisfactorio cu lo bay fortalese e salud publico di tur e islanan. Minister Oduber ta convenci cu conferencia di IHR lo bay contribui grandemente na locual ta e “4 landen Overleg” cu lo tuma lugar otro siman caminda tur e ministernan di lo tey.
Finalmente Minister Dangui Oduber ta gradici RIVM pa organisa e conferencia, un danki na tur e representantenan Salud Publico y expertonan di e islanan BES & CAS pa nan asistencia y participacion. Ban laga e siman aki ta uno fructifero yena cu exito, pa nos yega na e metanan nos dilanti.


text:
KOMUNIKADO DI KUERPO POLISIAL KÒRSOU Tópiko: Kontròl di tráfiko.
KOMUNIKADO DI KUERPO POLISIAL KÒRSOU
no.: 352 / 2016
Fecha: 14 òktober
Tópiko: Kontròl di tráfiko.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
________________________________________
Djabièrnè 14 di òktober 2016, entre 08.30 ‘or pa 14.00 ‘or polisnan di warda di Punda den formashon den kombinashon ku “Hit Team” a tene kontròl di tráfiko riba krusada Schottegatweg Zuid / Kaya C. Winkel. E kontrol aki tabata dirigí riba pasamentu den lus kòrá. Tambe a tene kontrol di tráfiko riba ekseso di velosidat riba Kaya Dominico Don Martina Blvd na altura di Free Zone. Durante di e kontrolnan aki polis a kontrolá 103 vehíkulo di kual 1 vehíkulo a keda transportá ku kran pa Kura. Durante kontrol polis a detené un hòmber ku no tabata tin su dokumentonan na ordu pa permanesé riba nos isla Un total di 57 prosès verbal a wòrdu partí pa e siguiente infrakshonnan:
Pasa den lus kòrá 21
Ekseso di velosidat 22
Kore ku glas dilanti di plak 03
Kore sin seguro bálido 01
Kore sin reibeweis bálido 01
Kore sin faha di seguridat 03
Kore sin plachi di number dilanti 05
Kore sin plachi di number patras 01
E kontròlnan aki ta kontinuá.


text:
E ultimo añanan e edicion di maart, revista FOCUS ta ilustra e hende muhenan exitoso den nan carera profesional. En conexion cu Dia Internacional di Hende Muhe cu ta celebra dia 8 di maart, ta duna merito na nos hende muhenan. E di tres edicion di FOCUS Digital di e aña aki ya por download ‘gratis’ y asina disfruta di e revista mas gusta tanto pa su contenido como su estilo innovativo. Riba e portada di maart ta ilustra Stephanie Thiel, cu a tuma su paso como entrepreneur cu hopi curashi. E kier ta un inspiracion pa motiva y educa tur persona rond di dje. El a obtene su dos diplomanan como Bachelor den Optometria & Ortoptica na Hogeschool van Utrecht. Ambos estudio ta di 4 aña, pero el a logra tur dos diploma den un periodo di 6 aña. Esaki ta haci cu Stephanie Thiel ta e unico Arubiano cu dos Bachelor Degree BHS, esta su titulo como Optometrist O.D. y Ortoptist BHS.
E luna aki e hende muhenan ta domina e contenido cu nan mensahenan poderoso pa inspira y motiva. For di Aruba por lesa entrevista cu Desiree Bikker, cu ta Director of Learning, Talent Development and Acquisition di The Ritz-Carlton, Aruba y tambe e ta parti di e trainers internacional pa Marriott. E diseñadora, Rekha Croes-Daryanani, cu a lansa su coleccion ‘Papiamento’, cu ta e cadenanan traha cu e palabranan di afirmacion na Papiamento. Despues di tanto rechaso, promesa y plannan cu a fracasa na Aruba, Marisol Vrolijk, ta realisando su soñonan na Boneiro, cu a sa di acept’e cu man habri y cu hopi calor.
Nos lo sigui elabora durante e siman aki riba e contenido di FOCUS Digital di maart, cu ta un experencia unico pa ‘browse’ y lesa e revista, cu tin su contenido di calidad manera semper. FOCUS Digital ta acesibel via Apple Store of Android Google Play Store, cu por download e aplicacion aki gratis riba un smartphone of tablet.


text:
KRALENDIJK- Un moshon presentá pa frakshon di Partido Demokrat den konseho insular djamars anochi, pa bin ku un konsulta públiko tokante e plannan pa Bacholor Beach promé ku kuminsá ehekutá esaki, a keda rechasá pa e parlamentu insular.
Pro e moshon a vota e miembronan di Demokrat i tambe Frakshon Coffie. Kontra di e moshon a vota MPB i UPB. Esaki a pone ku e moshon a keda rechasá ku 4 voto na fabor i 5 kontra.
Ounke un parti di poblashon ta pro e mehorashonnan planeá tin otro parti di poblashon ku ta opiná ku mester laga e bich keda manera e ta. A asta kuminsá ku un petishon riba internet pa apelá na gobièrnu pa rekonsiderá e plannan.


text: WILLEMSTAD.- Matthew Sophia, kende tabata resien ganadó di e tòp premio di atleta di aña di Beto Adriana di FDOK, a logra gana medaya di oro durante CARIFTA Games 2022 na Jamaica riba e distansia di 110 meter hurdle, kaminda el a drenta e kareda final komo esun faborito. E di 49 edishon di CARIFTA Games a tuma lugá despues ku e último dos añanan e evento no a tuma lugá pa motibu di e pandemia di coronavirus. Sophia ta sa di gana medaya di oro ku un tempu di 13.74 sekònde, siguí na di dos lugá e atleta di Jamaica Demario Prince ku 13.88 sekònde i na di tres lugá Antoine Andrews di Bahamas ku 13.91 sekònde. E delegashon di Kòrsou a konsistí di dos atleta kual nan tabata Zaila Lemmens kende a partisipá den tiramentu di sper i Sophia kende a partisipá den karedanan di 100 meter i 110 meter hurdle. Lemmens kende ta partisipando pa promé bes den e evento, a logra di drecha su marka personal. Sophia riba distansia di 100 meter, a hasi su máksimo pero tabata mas bien mihó prepará pa 110 meter hurdle, kual e ta sup kampeon di U-20 na Oropa ku medaya di plata pa Hulanda na Estonia ku un tempu di 13.26 sekònde. Na yüni el a sa di baha su tempu na 13.15 sekònde, na momentu ei ku e tabata mihó di mundu komo hubenil. Matthew ta logra awor su di tres medaya di CARIFTA, despues ku na 2019 el a gana medaya di oro riba bulamentu haltu i bròns riba 110 meter hurdle. Un nota positivo ta ku djis despues di su kareda final, skolnan na Merka a bolbe aserk’é manera entre otro Louisiana State University, kua a ofresé “full scholarship” pa e bai na e skol. E delegashon ta bai yega djaweps awor, ounke Sophia mes ta sali Jamaica rumbo pa Merka, kaminda e lo bai hasi bishita na un otro universidat ku a ofresé scholarship. Riba kombinashon di fotonan por mira momentu ku Matthew ta logra su viktoria, momentu ku e ta selebrá, ora el a kaba di tuma su medaya i na momentu ku e ta huntu ku e delegashon ku a bai.


text:
Gaining International Work Experience | Edeline Berg
Manage episode 294676267 series 2801599
Den nos entrevista aki nos a tene un combersacion cu Edeline Berg - Communications Manager Asia Pacific Marriott International, ariba e topico di "gaining international work experience".
Edeline ta un passionate hotelier cu kasi 14 anja di experience den hospitality industry. Edeline su experiencia a cuminsa na Aruba na un edad hopi jong I despues a bay biba afo pa asina amplia su experiencia internationalmente. Edeline a traha den paisnan manera Hulanda, Spanja, Malaysia, Hong Kong I mas recien Singapore unda cu Edeline ta funciona como Communications Manager pa Marriott International, Asia Pacific.
Den nos entrevista Edeline a duna nos hopi tip di kico abo mester haci si bo ta desea di traha den exterior - Edeline ta splica cu stap pa bay traha afo ta cuminsa cu bo deseo pa haci esaki sigui pa tuma un accion riba esaki.
Nos a puntra Edeline kico ta top ingredientenan pa cu a dune exito den su carera den exteriro el a splica:
1. Sea habri pa adapta bo mes y siña di e cultura nobo
2. Tin empatia pa cu cultura y adapta bo mes na esaki
3. Tin pasenshi cu bo mes
4. Sea consistente
Den e entrevista aki nos twt tin Jandino Asporaat tambe cu nos un rato unda ela splica cu e secreto di mas grandi pa tin exito ta kere den bo mes, traha bo vision, pone bo meta nan y bay pe! Bo por logra tur cos bo pone bo dilanti!
Tune y haya sa mas!
Connecta cu Edeline y Jandino na:
https://www.facebook.com/edeline89
https://www.facebook.com/asporaatjandino
121 afleveringen